Ljetna škola „Komparativno javno zdravstvo: Srbija i Bosna i Hercegovina“ | Univerzitet u Sarajevu\nLjetna škola „Komparativno javno zdravstvo: Srbija i Bosna i Hercegovina“\nPetak, Juli 12., 2019. - 13:03\nCentar za interdisciplinarne studije Univerziteta u Sarajevu (Kampus UNSA), Zmaja od Bosne 8, Sarajevo\nU saradnji sa Univerzitetom Northwestern (NU) Centar za interdisciplinarne studije Univerziteta u Sarajevu ponosno najavljuje nastavak provođenja programa „Komparativno javno zdravstvo“. Ovaj program (koji je dio ponude Univerziteta Northwestern za globalno učenje u inozemstvu) upoznaje studente sa sistemima i politikama zdravstva u bivšoj Jugoslaviji, uključujući i karakteristične izazove javnog zdravstva s kojima se suočavaju postsocijalistička i postkonfliktna društva.\nStudenti provode četiri sedmice u Beogradu, Srbija, nakon čega slijede četiri sedmice u Sarajevu, Bosna i Hercegovina (od 22. jula do 14. augusta 2019) tokom kojih će imati priliku dobiti usporednu perspektivu politike i historije nedavnih sukoba, kao i važnih društveno-političkih odrednica regionalnih zdravstvenih razlika.\nPreko predavanja, terenskih posjeta, izleta s ciljem bližeg upoznavanja kultura i superviziranih terenskih aktivnosti u zdravstvenim organizacijama u zajednici, studenti će učiti o kulturama, jezicima i zajednicama u regiji te utjecaju rata, humanitarnosti i neoliberalnih ekonomskih reformi na lokalne zdravstvene sisteme. Bit će govora o „gorućim“ raspravama o zdravstvenoj politici i izazovima javnog zdravstva u svakoj od zemalja, kao i posttraumatskom stresu, humanitarnoj psihijatriji i poslijeratnoj brizi za zaštitu mentalnog zdravlja.\nKao jedan od vodećih načina poticanja međunarodne saradnje Univerziteta u Sarajevu, ovaj program spada u aktivnosti poznate kao „internacionalizacija kod kuće” – lokalno provođenje međunarodnih projekata koji imaju za cilj poboljšati kvalitet nastave i istraživanja, te jačanje vidljivosti Univerziteta u Sarajevu kao partnera prestižnih univerziteta širom svijeta.\nSvečana ceremonija otvaranja ljetne škole „Komparativno javno zdravstvo: Srbija i Bosna i Hercegovina“ održat će se u ponedjeljak 22. jula 2019. godine u Centru za interdisciplinarne studije Univerziteta u Sarajevu.


PORTAL: Srbija troši 4,6 puta više energije od evropskog proseka\nSrbija troši 4,6 puta više energije od evropskog proseka\nU Srbiji se troši 4,6 puta više energije od evropskog proseka i zato je važno da se zamlja okrene obnovljivim izvorima energije, rekao je ministar Oliver Dulić.\n"Srbija je jedna od energetski najneefikasnijih zemalja u svetu i Evropi", kazao je ministar životne sredine i prostornog planiranja Srbije Dulić na konstitutivnoj sednici Nacionalnog tela za primenu mehanizama čistog razvoja.\nOn je naveo da je cilj tog tela je da se dugoročno obezbedi stabilnost izvora energije i očuva životna sredina, ali i da se kroz projekte privuku strane investicije.\n"Procene su da će ovo telo donoseći pravovremene odluke uspeti da privuče blizu 225 miliona evra samo u sistem obnovljivih izvora energije", naveo je ministar životne sredine i prostornog planiranja.\nDulić je poručio da Srbija neće moći da uđe u Evropsku uniju ako na dobar način ne bude krenula da sprovodi protokol iz Kjota. On je podsetio da je Evropa Kjoto protokolom zacrtala sebi cilj da smanji potrošnju energije i podstakne korišćenje obnovljivih izvora energije i naveo da Srbija tome mora da se priključi.\nČlanovi Nacionalnog tela za primenu mehanizama čistog razvoja su predstavnici ministarstava životne sredine i prostornog planiranja, energetike i rudarstva, ekonomije i regionalnog razvoja, poljoprivrede, šumarstva i vodoprivrede kao i ministarstava infrastrukture i finansija.\nОбјавио ADMIN у 00:18


"Mere Vlade poput odlaganja vraćanja kredita za tri meseca, pomoć za plate zaposlenima, odgađanje plaćanja određenih obaveza i date garancije za vraćanje bankarskih kredita su potezi koji su u velikoj meri olakšali i omogućili privredi poslovanje u ovom teškom periodu u kome se suočavamo sa korona virusom. Nema sumnje da su garancije koje je država dala bankama vezano za kreditiranje poslova velika stvar i značajna pomoć kao i sve druge donete mere", navodi Spasojević.\n"Treba sačekati još neko vreme kako bi moglo da se sagleda da li će virus nastaviti da se širi ili će se epidemija, odnosno njen prvi talas, okončati. U slučaju da se epidemija nastavi, sasvim je sigurno da dosadašnja pomoć države neće biti dovoljna i da će biti nužno naći načina da se obezbede dodatna sredstva. U prvom redu tu mislim na sektor turizma i druge koji su direktno i jako pogođeni pandemijom korona virusa", objašnjava Spasojević.\n"Privrednicima bi taj kontakt bio veoma značajan kako bi se pravovremeno informisali o merama koje Vlada planira da preduzima u budućnosti. Precizne i blagovremene informacije bi obezbedile da pojedini preduzetnici, znajući šta će Vlada preduzeti u budućnosti, mogu da odustanu od zatvaranja nekih svojih poslova zbog uticaja krize i da se tako sačuvaju radna mesta. Zbog toga je redovna i direktna komunikacija nadležnih i privrede veoma važna i potrebna", naglašava Spasojević.\n"Sve mere koje je Vlada donela u svom paketu za pomoć privredi su efikasne i korisne. Takva je i ova vezana za bankarske garancije države da će krediti koje privreda dobije biti vraćeni. Sama činjenica da Vlada garantuje tako nešto predstavlja olakšanje preduzetnicima kada traže kredite kod banaka. Isto tako, zahvaljujući intervenciji države kamate su u konkretnom slučaju niže nego što bi inače bile. Sa druge strane, ostaje problem za privredu da su i dalje banke te koje odlučuju da li će kredit biti dodeljen ili ne. Zato smatram da je na tom planu bilo prostora da se još nešto uradi u korist privrede ali generalno gledano mere su dobre", navodi naš sagovornik.\n"Jedna od takvih mera je i podrška kada je reč o zapošljavanju mladih koji konkurišu za svoj prvi posao. Verujem da Vlada pažljivo prati situaciju i sagledava mogućnosti i za dodatne mere kojim bi se privredi još više olakšao rad u uslovima u kojima korona virus ne jenjava", naglašava Atanacković.\nGoran Rodić, potpredsednik Građevinske komore Srbije, kaže da sve mere koje je donela Vlada, pa tako i one vezana za bankarske garancije, u slučaju građevinske industrije imaju smisla samo pod uslovim da domaća operativa počne da dobija noseću ulogu u velikim infrastrukturnim poslovima u zemlji.\n"Kada bi bila nosilac poslova koji se odvijaju u zemlji domaća građevinska operativa bi zarađivala znatno više novaca nego što je to slučaj sada, kada uglavnom dobija podizvođačke zadatke. Rukovodeća uloga u realizaciji kapitalnih infrastrukturnih poslova domaćoj operativi bi obezbedila egzistenciju, povećanje plata zaposlenima i mogućnost da zaposli nove radnike", navodi Rodić.\nVlada Srbije donela je Uredbu o utvrđivanju garantne šeme kao meru podrške privredi za ublažavanje posledica pandemije, koja omogućava garanciju države za kredite ukupne vrednosti do dve milijarde evra. Radi se o kreditima sa periodom otplate od 36 meseci i grejs periodom od devet do 12 meseci, pri čemu država garantuje do 80 odsto iznosa zaduženja.\nDo 15. juna odobrena su 6.332 kredita, ukupne vrednosti 526 miliona evra, uključujući i ugovorene kredite kojih je 4.996 u vrednosti od 365 miliona evra. Radi se na odobravanju zahteva za još 3.449 kredita ukupne vrednosti 453 miliona evra. Privredi je na raspolaganju još oko milijardu evra u okviru garantne šeme.\nEkonomske mere Privreda Srbije Virus korona


pravni savet – Bonus Grupa\nHomePovrede na radu i naknada štete\nUpoređujući broj i učestalost povreda koje se ljudima događaju, povrede na radu zauzimaju značajno drugo mesto, odmah iza onih u saobraćaju. Međutim, kada govorimo o efikasnosti naknade štete u takvim slučajevima moramo zaključiti da ona i u pogledu obima i u pogledu tehnike sprovođenja znatno zaostaje za efikasnošću koja se ostvaruje u slučajevima povreda u saobraćaju. To se pre svega ogleda u nekoliko bitnih činjenica: Ne postoji zakonska obaveza poslodavca da osigura radnike (osim u izuzetnim slučajevima). Kod osiguranja radnika…\nČesto smo svedoci nemilih događaja koju prouzrokuju napušteni psi lutalice, koji neretko bez ikakvog povoda napadaju građane i nanose im telesne povrede. Takvo traumatično iskustvo usled kojeg žrtve pretrpe telesne povrede ostavlja posledice koje se ogledaju u pretrpljenim fizičkim bolovima, strahu, eventualno trajnim ožiljcima kao i umanjenju životne aktivnosti. Pored toga takva iskustva ostavljaju i snažne posledice u smislu hipersenzitivnog reagovanja pri svakom budućem susretu sa psom kao izvorom egzistencijalne opasnosti. Većini je poznato da u takvim slučajevima mogu da…\nRetki su oni koji u prijatnom društvu, ugodnoj atmosferi i uz dobro jelo mogu da odole „čašici“. Još su ređi oni koji se u takvim prilikama zaustave na jednoj, jer „jedna k’o nijedna“, a i „došli smo, brate, na dve noge“. Treća je razgovoruša, a uz četvrtu najlepše pevamo. Ostale više ne brojimo, jer oni koji broje baš i nisu za društvo. Niko ne brine, jer kada se krene kućama, neko je uvek tu svojim automobilom i može da poveze…


Pavićević: Igraćemo Evrokup i napasti Evroligu - BIGportal.ba\nPavićević: Igraćemo Evrokup i napasti Evroligu\n31 Maja, 2020 31 Maja, 2020 062\nPredsjednik KK Mornar iz Bara Đorđije Đoko Pavićević izjavio je da će taj tim u sledećoj sezoni za cilj imati plasman u Evroligi.\n“Imaćemo tim koji će napasti plasman u Evroligu, kroz ABA ligu ili Evrokup”, rekao je Pavićević za podgoričke Vijesti.\nBarani su već počeli da kroje tim za sledeću sezonu, pošto su doveli Amerikanca Tejlora Smita i Aleksandra Lazića, doskorašnje krilo Primorske.\nPrethodnih dana kao novo pojačanje Mornara pominjalo se i košarkaš FMP-a Marko Jeremić, kao i bivši krilni centar Budućnosti Erl Klark.\n“Povezuje se mnogo igrača sa nama, mnogi nam se i nude, jer hoće da dođu u Bar. Počećemo pripreme sa igračima koje imamo na raspolaganju, pa ćemo onda videti da li nam je potrebno da neke pozicije popunimo”.\nOdlukom da sezona u ABA ligi neće biti nastavljena, nije odlučeno ko će u Evrokup pored Partizana, a Pavićević ističe da će se drugo po kvalitetu evropsko takmičenje sigurno igrati u Podgorici, Baru i Ljubljani.\n“Evroliga je poslala pet prijava u sedište ABA lige. Jednu za Evroligu, koja pripada Crvenoj zvezdi i četiri za Evrokup, koje smo ispunili Partizan, Budućnost, Cedevita Olimpija i mi. Nije definitivno odlučeno, ali mislim da ćemo sigurno igrati u tom takmičenju”, zaključio je Pavićević.\nMilan i Napoli “ratuju” oko Luke Jovića\nSamsung počeo sa masovnom proizvodnjom Exynos 850 čipa


Jedan od najvećih operatera u Srbiji menja ime: Vip odlazi u istoriju - Biznis Telegraf.rs\nJoš u septembru 2017. godine A1 Telekom Austria Grupa je odlučila da A1 uvede kao jedinstveni brend za sve kompanije članice. Tako će i Vip, koji posluje u Srbji u sledećoj godini promeniti ime.\nPrisustvo A1 brenda u svim zemljama članicama A1 Telekom Austria Grupe ojačava njenu poziciju, a svim A1korisnicima pruža koherentno i objedinjeno brend iskustvo, navodi se.\nSve dogovorene usluge sa operaterom, korisnici će nastaviti da koriste pod istim uslovima, bez potrebe za zamenom pretplatničkog broja, SIM kartica, ili bilo kakve opreme, navode iz VIP-a. Takođe, sve dogovorene obaveze prema korisnicima će nastaviti da funkcionišu kao i do sad\nKao jedan od najvećih brendova na tržištima Centralne i Istočne Evrope, A1 svojim korisnicima nudi proizvode i usluge iz oblasti mobilne i fiksne telefonije, uključujući glasovne pozive, širokopojasni Internet, multimedijalne sadržaje, rešenja iz oblasti industrije zabave, smart home usluge, data i IT rešenja, rešenja za plaćanja i digitalne servise.


Kompanija Lidl danas je istovremeno, u 8 časova, otvorila vrata 16 prodavnica u 12 gradova širom Srbije. Prvi savremeni diskontni lanac u našoj zemlji potrošačima će na raspolaganje staviti 1.500 brendova od kojih je čak 350 iz domaće proizvodnje. Simboličnim presecanjem vrpce ispred prodavnice u ulici Pala Papa 1, označen je početak poslovanja kompanije Lidl i u našem gradu. Svojim prisustvom ovu svečanost uveličao je i gradonačelnik Subotice Bogdan Laban.\nUz izražavanje zadovoljstva što prisustvuje svečanom otvaranju još jedne uspešno realizovane investicije u Subotici, gradonačelnik Laban je, obraćajući se medijima, istakao da je otvaranje savremenog diskonta kompanije Lidl značajno za naš grad.\n- Otvaranjem ovog prelepog tržnog centra obezbeđen je posao za 40 naših sugrađana. Verujem da će Lidl u tržišnoj utakmici imati šta da pokaže i da će građani tom ponudom biti veoma zadovoljni. Od danas smo korak bliže nekim novim evropskim standardima, jer je Lidl poznata nemačka kompanija koja svoje objekte ima širom Evrope – naglasio je Bogdan Laban.\nPredstavnik Lidla Srbija, Boris Fent, izjavio je da je ova kompanija zahvalna njenim potrošačima što su ih toplo dočekali, državi Srbiji i lokalnim vlastima na stvaranju pozitivne klime koja je omogućila da je Lidl Srbija danas ovde, i svim partnerima kompanije koji su im vrednim radom omogućili da ovaj važan zadatak završe u rokovima koje su obećali potrošačima.\nLidl je, pored Beograda – gde posluje na pet lokacija, i Subotice, otvoren i u gradovima: Bor, Zrenjanin, Kragujevac, Leskovac, Niš, Novi Sad, Smederevo, Sombor, Užice i Šabac.\nNakon otvaranja, Lidl prodavnice nastavljaju sa radom tokom svakog dana u nedelji od osam do 22 časa. Svim potrošačima na raspolaganju je veliki parking, čije je korišćenje za potrošače besplatno.\nDanas je Lidl najveći diskontni trgovinski lanac „broj 1 u Evropi“.


Falji Ramadani - Blic Sport\nLjajić ostaje u Romi\nMenadžer Adema Ljajića, Falji Ramadani rekao je da dolazak Huana Iturbea u Romu ne znači da će srpski fudbaler napustiti italijanskog viceprvaka.\nMontela: Ljajić će na klupu, ako se ne smiri\nTrener fudbalera italijanske Fiorentine Vinćenco Montela upozorio je danas srpskog igrača Adema Ljajića da će izgubiti mesto u startnoj postavi jer je izgubio smirenost i stabilnost zbog stalnih priča oko transfera.\nMenadžer fudbalera Fjorentine Stevana Jovetića, Fali Ramadani rekao je da taj napadač ne želi da napušta Italiju, iako ima ponudu Arsenala.\nRamadani: Jovetić u dogovoru sa Fiorentinom odlučuje o budućnosti\nMenadžer napadača Fiorentine Stevana Jovetića, Falji Ramadani rekao je da će igrač po završetku sezone, u dogovoru sa klubom, odlučiti o svojoj budućnosti na stadionu Artemio Franki.\nRamadani: Marković više nije moj klijent, a čiji je, neka kažu ljudi iz kluba ako žele\nMenadžer Falji Ramadani izjavio je za "Sportski žurnal" da fudbaler Partizana Lazar Marković nije više igrač njegove agencije i da je posetio Stamford Bridž, stadion Čelsija.\nRamadani: Jovetić ne razmišlja o odlasku iz Fiorentine\nCrnogorski fudbaler Stevan Jovetić ne razmišlja o odlasku iz italijanske Fiorentine, rekao je njegov menadžer Falji Ramadani.\nMarkovićev menadžer tvrdi: Lazar ostaje još dve godine u Humskoj\nMladi Lazar Marković uzdrmao je fudbalsku javnost svojim igrama u Partizanu ove jeseni i naterao skaute velikih klubova da obrate pažnju na njega, ali od rastanka sa crno-belim dresom nema ništa bar još dve godine, tvrdi njegov menadžer Fali Ramadani.\nRamadani: Nek pričaju šta hoće, Jovetić ostaje u Fiorentini\nMenadžer napadača Fiorentine Stevana Jovetića, Falji Ramadani, demantovao je da će njegov klijent promeniti klub u ovom prelaznom roku.\nAgent: Jovetić početkom aprila na terenu\nPlejmejker Fiorentine Stevan Jovetić, vratiće se nakon povrede na teren početkom aprila izjavio je njegov menadžer Falji Ramadani.


Ministar Delić: Morali smo poništiti Javni poziv za dodjelu poticaja malim privrednicima – Sarajevski.ba\n// Hronika 13.01.2021. | Autor: Sarajevski.ba\nMinistar Delić: Morali smo poništiti Javni poziv za dodjelu poticaja malim privrednicima\nMinistar Delić posjetio Skenderiju, ZOI'84 i Turističku zajednicu KS\nMinistar privrede Kantona Sarajevo Adnan Delić danas je bio u radnim posjetama javnim preduzećima “Centar Skenderija”, “ZOI '84” i Turističkoj zajednici KS.\nOvom prilikom, ministar Delić je izjavio da su neka od javnih preduzeća posebno pogođena novonastalim uvjetima rada usljed pandemije koronavirusa, jer im poslovanje direktno zavisi od aktivnosti koje su ograničene preporukama i mjerama prevencije širenja pomenutog virusa, poput organizacije sajmova, koncerata, sportsko-rekreativnih okupljanja, itd.\nDelegacija Ministarstva, na čelu s ministrom Delićem, obavila je sastanke s upravama preduzeća, naglasivši da će Ministarstvo u skladu sa svojim nadležnostima pružati podršku javnim preduzećima.\nKako je istakao ministar Delić, važno je da ta podrška ide u razvojnom smjeru, da se podrže projekti koji daju novu vrijednost, oni od kojih će preduzeća imati dugoročnu korista a ne samo zatvaranje privremenih problema i finansijskih rupa, to jest projekti koji će doprinijeti dugoročnoj stabilnosti preduzeća.


STEFANOVIC OSTRO ODGOVORIO SKOTU: Bolje brini o ljudima u SAD koje ubijaju samo zato sto su druge boje koze! – NAJNOVIJE VESTI\nPotpredsednik Vlade Srbije Nebojša Stefanović izjavio je danas, povodom ocene ambasadora SAD Kajla Skota da su protesti u Srbiji pitanje (ne)poverenja u vladu, da ne razume motive američkog diplomate za tako brutalno mešanje u unutrašnje stvari naše zemlje\n– Ne mogu da razumem zašto je američkom ambasadoru potrebno da se tako brutalno meša u unutrašnje stvari Republike Srbije – rekao je Stefanović za Tanjug na pitanje kako komentariše izjavu američkog ambasadora, vezanu za situaciju u Savamali i nepoverenju koje građani navodno imaju u vladu Srbije, te nemogućnost vlade da ih zaštiti.\n– Očigledno da su opravdani protesti tih ljudi u američkim gradovima, koje vlada SAD nije u stanju da zaštiti, već je ta vlada direktno umešana u njihovo ubijanje – rekao je ministar.\n– Pogotovu što se radi o veoma minornoj stvari, naročito u poređenju sa svakodnevnim ubistvima u Sjedinjenim Američkim Državama – primetio je Stefanović.\n– A, lično mi se čini da proteste u Beogradu stimuliše nešto drugo, a ne nepoverenje građana, i mislim da ambasador Skot ima dovoljno saznanja o tome, verovatno više nego mi – zaključio je Nebojša Stefanović.\nAmbasador SAD ocenio je da proteste zbog rušenja u beogradskom naselju Savamali treba gledati u svetlu pitanja poverenja u vladu i pitanja može li ona da zaštiti običnog građanina.\n– Smatram da je ono što pokreće proteste osećaj ljudi da ne mogu da se obrate institucijama ove države kako bi ih zaštitili i da, nekako, jedna neformalna ili kriminalna grupa može da preuzme kontrolu nad delom njihovog grada, a, kada su pozvali policiju za pomoć, nisu dobili odgovor. Ovde se radi o poverenju u vašu vladu i o tome da li ona može da zaštiti običnog građanina – rekao je Skot.


Zdravstvenim ustanovama nedostaje preko 5.000 radnika - Biznis i Finansije\nHome\tVestiPolitika i društvo\tZdravstvenim ustanovama nedostaje preko 5.000 radnika\nZdravstvenim ustanovama nedostaje preko 5.000 radnika\nby bifadmin 31. decembra 2021.\nBroj radnika u zdravstvu u Srbiji je u pandemiji porastao za preko 4.300 ljudi, pokazuje analiza Fiskalnog saveta. I pored toga, zdravstvenim ustanovama još uvek nedostaje preko 5.000 radnika.\nNovo zapošljavanje u zdravstvu je bilo neophodno, ali i dalje ne rešava u potpunosti problem manjak medicinskog osoblja, piše u analizi.\nNajviše radnika nedostaje u zdravstvu, a slede Poreska i Carinska uprava, kao i republičke inspekcijske službe.\nNajvećoj zdravstvenoj ustanovi u Srbiji, Univerzitetskom kliničkom centar (UKC) Srbije je u novembru ove godine nedostalo preko 3.000 ljudi, što je skoro trećina zaposlenih koji su predviđeni sistematizacijom.\nOvaj broj je tek delimično nadoknađen angažovanjem radnika na određeno, navodi Fiskalni savet.\nMinistarstvo zdravlja je objavilo i da je poslednje nedelje decembra 200 diplomaca medicinskih fakulteta i 500 diplomaca srednjih medicinskih škola dobilo ugovore o radu u okviru Programa zapošljavanja najuspešnijih diplomaca.\nPoslednji podaci o broju zaposlenih u zdravstvenim ustanovama u Srbiji objavljeni su na sajtu Instituta za javno zdravlje „Batut“ na kraju decembra 2018. godine.\nTada je u svim ustanovama radilo ukupno 101.700 ljudi, a od tog broj 80.600 su bili zdravtsveni radinici, dok je bilo preko 21.000 administrativnog i tehničkog osoblja.\nAngažovano dosta mladih lekara\nU toku pandemije je u novoizgrađenim kovid bolnicama angažovano dosta mladih lekara, a kako je za Novu ekonomiju rekla Gorica Đokić iz Sindikata lekara i farmaceuta ceo sistem u kovid bolnici u Batajnici se u toku prošle godine održavao na „entuzijazmu zdravtsvenih radnika“.\nMeđutim, bolnice su izbegavale da medicinarima daju ugovore „za stalno“, kako je pisao BIRN.\nNovoj ekonomiji je potvrđeno da se mladim lekarima stalno produžavaju ugovori na određeno. Izvor dobro upoznat sa situacijom u kovid bolnici u Batajnici, čije ime je poznato našoj redakciji, objašnjava da su lekari u septembru radili i mimo propisa, nakon noćne smene imali dodatni slobodan dan, a plata i pored ovakvih uslova nije bila viša.\nIako su u pandemiji zapošljavani medicinari, sve do 2019. godine broj zaposlenih u ovom sektoru je padao. Kako je tada pokazalo istraživanje Nove ekonomije, od 2014. do 2019. broj zaposlenih u zdravstvu je bio smanjen za gotovo 10.000 ljudi. Uprkos zabrani zapošljavanja koja je tada bila aktuelna, od njenog uvođenja zaposleno je više od 3.500 nemedicinskih radnika.\nZdravstvene ustanove najviše problema imaju prilikom zapošljavanja medicinskih sestara i tehničara i lekara specijalista.\nO tome svedoče i konkursi za angažovanje zdravstvenih radnika za rad u kovid bolnicama.\nU septembru ove godine Univerzitetski klinički centar Srbije je zaposlio po 47 zdravstvenih radnika sa srednjom i visokom stručnom spremom za potrebe kovid bolnice u Batajnici iako je na prethodno raspisanom konkursu tražio preko 800 medicinara.\nPre toga, i Klinički centar Vojvodine je za potrebe kovid bolnice u Novom Sadu tražio 1.143 medicinskih radnika, ali je na konkursu primljeno njih tek 216, kako je objavio portal 021.\nGodina za nama u Srbiji iz ugla statistike


Proizvodi Peg Perego su visokog kvaliteta. U slučaju da ipak dođe do kvara, mi dajemo garanciju od 24 meseci od dana kupovine po uslovima namenske upotrebe.\nGarancija se izdaje na 24 meseci računajući od dana kupovine.\nDatum prodaje treba da bude potvrđen na garantnom listu žigom, pečatom i sa potpisom ovlašćenog prodavaca. Garancija važi pod uslovom da je garantni list popunjen i overen od strane prodavca. Garancija se odnosi na otklanjanje fabričkih grešaka, a ne odnosi se na punjač i akumlator vozila.\nObavezujemo se da ćemo besplatno otkloniti sve kvarove i tehničke nedostatke koji bi nastali pri adekvatnoj upotrebi.\nGaranciju priznajemo za vreme navedeno u garantnom listu pod uslovom:\n- da je korisnik koristio proivzod prema uputsvima za upotrebu,\n- da proizvod nije mehanički oštećen,\n- da je prodavac potvrdio garantni list,\n- da sa proizvodom primimo i garantni list.\nAko ovlašćena servisna radionica ne popravi proizvod u roku od 8 dana, garantni rok se produžuje do konačne popravke. Ukoliko u toku trajanja garancije proizvod ne budemo popravili u roku od 30 dana po prijemu u ovlašćenu radionicu, ili u slučaju da nismo u mogućnosti da otklonimo kvar, proizvod ćemo zameniti.\nPre upotrebe proizvoda kupac je obavezan da prouči priloženo uputsvo ili da se konsultuje sa prodavcem. Kupac takođe ima pravo da pre preuzimanja proizvoda u prisustvu prodavca proveri njegovu ispavnost.\nOvom garancijom nisu obuhvaćene neispravnosti nastale usled neadekvatnog transporta, odnosno mehanička oštećenja proizvoda, nepažljivim rukovanjem, odnosno nepridržavanju prema upustvima za upotrebu, nestručnim popravakama od strane neovlašćenih lica, kao i zamenom delova neoriginalnim delovima, i ukoliko je do kvara došlo usled više sile (požar, poplava, udar groma ili slično).\nRok obezbeđenja servisa u vangarantnom roku je 7 (sedam) godina.\nGarancija se ne odnosi na habanje delova proizvoda u redovnoj upotrebi.\n24400 Senta, Zlatne Grede 17.\nZa sva Vaša pitanja u vezi garancija, slobodno nas kontaktirajte.


Marko Ranković među najboljim dugoprugašima u zemlji - GEM info\nMarko Ranković među najboljim dugoprugašima u zemlji\n4. februara 2021. Marija Dragutinović 1 Comment Atletika, Beogradski maraton, Beogradski trkački klub, Marko Ranković\nLazarevčanin Marko Ranković, dugogodišnji atletičar potpisao je novi ugovor i postao član “Beogradskog trkačkog tima“. Na ovaj način Ranković je postao jedan od pionira na realizaciji projekta koji će unaprediti atletiku u našoj zemlji. Ovaj atletičar vredno trenira i priprema se za Beogradski maraton, a nedavno je postigao i lični rekord na 3000 metara.\nUspešni atletičar Marko Ranković je odlučio da svoju karijeru nastavi u okviru projekta koji će unaprediti ovaj sport u Srbiji . Pred kraj jesenje sezone postao je član “Beogradskog trkačkog tima“. Marko se na ovaj način svrstao među najbolje dugoprugaše u zemlji. Najbolji dugoprugaše u Srbiji će posebnu pažnju posvetiti ne samo promociji atletike i profesionalnih sportista već i edukaciji rekreativaca i podizanju rekreativnog sporta na viši nivo.\nZbog korona virusa otkazana su brojna sportska takmičenja. Dugoprugaši su bili posebno uskraćeni, otkazani su najznačajniji maratoni. Treninzi i takmičenja ipak nisu izostala. Kada je atletika u pitanju, trenutno se organizuju dvoranska takmičenja. Reč je o Prvenstvu Srbije i Prvenstvu Beograda. Ova takmičenja se organizuju u skladu sa svim propisanim epidemiološkim merama. Prisustvo publike je zabranjeno, a treniri i neophodna tehnička lica obavezno moraju nositi maske i poštovati distance. Atletičari , a posebno uspešni dugoprugaši se nadaju da će upravo ove godine konačno moći ponovo da trče najvećim i najlepšim gradovima Srbije , Evrope i Sveta.\nShare the post "Marko Ranković među najboljim dugoprugašima u zemlji"\n← ŽFK “Kolubara“ u borbi za opstanak\nDom kulture u Mirosaljcima u završnoj fazi →\nKomentar na vest “Marko Ranković među najboljim dugoprugašima u zemlji”\n6. februara 2021. at 21:43\n„Beogradskog trkačkog kluba“ ne tima.


Spirić o izazovima lokalnih finansija\nNa 39. Skupštini SKGO bilo je reči o Evropskoj uniji i razvoju lokalne samouprave posle novih izbora. Na sastanku se govorilo i o unapređenju lokalne samouprave, opštinskim i gradskim finansijama i lokalnim komunalnim problemima. Jedan od učesnika panel diskusije bio je i...\nStojčić izabran za člana Predsedništva SKGO\nNa 39. redovnom zasedanju Skupštine Stalne konferencije gradova i opština, održanom u beogradskom „Sava centru“, gradonačelnik Vranja Miroljub Stojčić izabran je za člana Predsedništva ove organizacije. Stojčićev dvogodišnji mandat podržalo je...\nIzborna Skupština NALED-a\nU amfiteatru Narodne biblioteke u Beogradu, 16. decembra 2011. godine, biće održana izborna skupština NALED-a, koja će okupiti članove Alijanse - lidere najuspešnijih kompanija, opština, gradova i nevladinih organizacija u Srbiji. Na Skupštini će biti određeni...


Nastavlja se potraga za mladunčetom lava u Budvi: lavić u životnoj opasnosti\nFoto: chillervirus from Pixabay\nViše od 70 predstavnika Agencije za zaštitu životne sredine, nevladinih organizacija, lovačkih organizacija, volontera, ali i policajci i vatrogasci, već drugi dan nastavilo je potragu za lavićem, koji je nestao na teritoriji opštine Budva. Svetska organizacija za zaštitu prirode (WWF) saopštila je da je mladunče lava verovatno nezakonitim putem ušlo u Crnu Goru, što govori da je globalni problem krijumčarenja životinja prisutan i u regionu.\nLavić je, prema poslednjim informacijama, jutros ponovo viđen na nepristupačnom terenu sa gustim rastinjem, iznad Budve. Inače, nadležni kažu da je reč o mladunčetu lava koje je bilo u privatnom zatočeništvu.\nAgencija za zaštitu životne sredine saopštila je da su postavljene zamke koje reaguju na pokret tela, kao i meso, ali lavić se nije pojavio, preneli su lokalni mediji. U potragu je uključen i dron koji može da registruje topolotu tela, ali ni to nije dalo rezultate.\nMeštani su prijavili da su videli lava\nKako je preneo portal RTV Budva, potrazi su se priključile i ekipe iz Prištine, koje su zadužene za krupne zveri. Akcija se zasad odvija u podgoričkim naseljima Maine, Pobori i Markovići.\nIzvesno je, kako se navodi, da je lavić tu negde, jer su meštani prijavili da su ga videli, a postoje i snimci. Na osnovu njih se može zaključiti da je mladunče lava staro između četiri i osam meseci i da je teško između 40 i 60 kilograma. Stručnjaci su upozorili da će za samo par meseci to biti krupna zver, koja će moći da napada i ljude.\nLavić je u životnoj opasnosti\nMilan Gazdić, iz Agencije za zaštitu životne sredine, izjavio je jutros za TV Prva da se za slučaj lava saznalo pre oko mesec dana, tačnije da nezakonito boravi u privatnom zatočeništvu posle čega su alarmirani policija i nadležni organi za koje kaže da nisu mogli da veruju da tako nešto postoji.\nDržanje divljih životinja u Crnoj Gori je, kako je istakao, zabranjeno.\nLav je u ozbiljnoj situaciji jer nije navikao na vremenske uslove u Crnoj Gori, naveo je on, i dodao da su kontaktirali sa kolegama iz Južne Afrike koji su objasnili da je lavić sad već u životnoj opasnosti jer je prerano odvojen od majke i svoje prirodne sredine.\nMladunče lava je verovatno u zemlju ušlo nezakonitim putem\nSvetska organizacija za zaštitu prirode WWF zabrinuta je zbog vesti o odbeglom mladuncu lava koji luta šumama Crne Gore.\nLav je navodno u privatnom vlasništvu stranog državljanina smeštenog u Budvi, ali ne postoje podaci o njegovom uvozu, što ukazuje na to da je u zemlju najverovatnije ušao nezakonitim putem, kažu u WWF.\nNezakonita trgovina divljim životinjama je biznis „težak“ 4,4 miliajrde evra godišnje\nU WWF-u ističu da lavovi nisu kućni ljubimci, a pri zatočeništvu lavova u opravdanim i zakonitim slučajevima potrebno je zadovoljiti brojne uslove za njihovo držanje u prostoru što sličnijem njihovom prirodnom staništu. Osim etičkih dilema, dodaju, mnogo rasprostranjeniji problem je nezakonita trgovina divljim životinjama, jedna od najunosnijih kriminalnih aktivnosti koja, prema podacima Evropola, godišnje generiše više od 4,4 milijarde evra na svetskom nivou.\nKrijumčarenje divljih vrsta ima katastrofalne posledice po biološku raznovrsnost i mnoge vrste dovodi do ivice izumiranja, ističe WWF.\nDužnost svih nas je da prijavljujemo kažnjiva dela protiv životne sredine\n„Iako postoje brojni zakoni kojima se kažnjiva dela protiv divljih vrsta regulišu, često u praksi ovakvi slučajevi prođu ispod radara zbog manjka kapaciteta i nedovoljne saradnje institucija. Važno je uspostaviti efikasnu i trajnu saradnju između nadležnih institucija, povećati broj stručnjaka koji će se baviti isključivo ovom vrstom kažnjivih dela, ali i edukovati javnost o njihovoj ozbiljnosti i štetnosti. Dužnost svih nas je da prijavljujemo kažnjiva dela protiv životne sredine, uključujući krijumčarenje, krivolov i trovanje životinja, koji su često međusobno povezani“, kaže Snježana Malić-Limari iz WWF Adrije.\nEvropske zemlje su često ciljna tržišta i područja tranzita velikih mačaka poput lava i tigra\nZbog svega toga WWF Adria u regiji sprovodi projekat „Uspešno suzbijanje kažnjivih dela protiv divljih vrsta u Evropi“ (LIFE SWiPE).\nTagovi: biodiverzitet, WWF\nPočetna » Vesti » Životna sredina » Nastavlja se potraga za mladunčetom lava u Budvi: lavić u životnoj opasnosti


RT: Iranski predsednik uperio prstom u Izrael nakon ubistva vojnog nuklearnog naučnika u blizini Teherana\n"Još jednom su zle ruke globalne arogancije umrljane krvlju ... plaćeničkog uzurpatora cionističkog režima", rekao je iranski predsednik u izjavi izražavajući saučešće zbog smrti Fahrizadeha. Termin se u Iranu koristi za opis izraelske vlade, koju Teheran ne prepoznaje kao legitimnu.\nRohani je dodao da atentat pokazuje "nesposobnost zakletih neprijatelja iranske nacije" da zaustave njen naučni napredak i "dubinu njihove zlobe i nezadovoljstva". Dodao je da će doći mlađi iranski naučnici i zauzeti mesto Fahrizadeha.\nNaučnikuasu, kako se izveštava, u petak presreli neidentifikovani naoružani ljudi u automobilu ispred Teherana, te je preminuo od rana u bolnici. Još uvek nije poznato ko je izvršio napad.\nIran je godinama optuživao Izrael za ubistva i pokušaje ubistava svojih nuklearnih naučnika. Izraelski premijer Benjamin Netanjiahu je 2018. godine Fahrizadeha identifikovao kao šefa sada ugašenog projekta za proizvodnju nuklearnog oružja.\nTeheran poriče da je ikada pokušao da militarizuje svoju nuklearnu industriju. 2015. godine pristao je da prihvati ograničenja na svoje nuklearne aktivnosti u zamenu za ukidanje sankcija i poslovne mogućnosti u okviru takozvanog nuklearnog sporazuma JCPOA.\nTrampova administracija stala je na stranu Izraela proglašavajući JCPOA „najgorim sporazumom ikad sklopljenim“, te istupila iz njega, pokrenuvši kampanju protiv Irana oštrim ekonomskim sankcijama. Takođe je izvela atentat na iranskog generala u januaru tokom njegove posete Iraku, tvrdeći da je to bio čin samoodbrane od neodređenih terorističkih napada koje je general Kasem Sulejmani navodno planirao.\nPosle atentata na Fahrizadeha, Iran je upozorio SAD i Izrael da ne preduzimaju „avanturističke mere“ tokom poslednjih dana predsednikovanja Trampa.\nfoto: ©WANA via Reuters / RT/ vostok.rs


decembar 2016 - Vrnjačka Banja\nHome > 2016 > decembar\nPosted on 29. decembra 2016. by Nikola Beloica\nČetvrtak, 29.12.2016.|08:52|Izvor:Novosti|Foto:VisualHunt Srpski konobari i kuvari mogli bi uskoro na privremeni rad u Austriju. Iz austrijske privredne komore u sredu (28. decembra 2016. godine) upozorili su da im ozbiljno nedostaje kvalifikovanog kadra i da bi valjalo ova zanimanja proglasiti deficitarnim. Celu vest možete pročitati OVDE\nZa mala preduzeća do 10 mil EUR – Fond za inovacionu delatnost tri puta uvećava sredstva za program ranog razvoja\nPosted on 29. decembra 2016. 28. decembra 2016. by Nikola Beloica\nSreda, 28.12.2016.|09:21|Izvor:Novosti|Foto:VisualHunt Pripremamo konkurs za program ranog razvoja mladih preduzeća, čiji će fond sa 3 mil EUR da se uveća za tri puta – najavljuje dr Dejan Ilić, predsednik Upravnog odbora Fonda za inovacionu delatnost Srbije i biznismen iz Nemačke. Već šest godina ovaj fond zajedno sa Privrednom komorom Srbije, EU i Svetskom bankom sufinansira razvoj mikro i malih preduzeća, kako bi se podstakao njihov privredni rast. Celu vest možete pročitati OVDE\nPosted on 28. decembra 2016. by Nikola Beloica\nUtorak, 27.12.2016.|09:41|Izvor:RTS|Foto:VisualHunt Ova godina je bila i u znaku preduzetnika, a Vlada je proglasila i deceniju preduzetništva. Sumiraju se rezultati mera koje je Ministarstvo privrede preduzelo kako bi se više ljudi odlučilo da pokrene sopstveni biznis. Podrška iz budžeta nastavlja se i iduće godine, a pored toga će na raspolaganju imati i alternativne izvore. Celu vest možete pročitati OVDE\nPosted on 28. decembra 2016. 27. decembra 2016. by Nikola Beloica\nNedelja, 25.12.2016.|16:27|Izvor:Tanjug|Foto:SrbijaDanas Svaki poslodavac koji zaposli dete palog borca dobiće subvenciju od 180.000 dinara, izjavio je u subotu, 24. decembra 2016. godine, ministar za rad, zapošljavanje, boračka i socijalna pitanja Aleksandar Vulin. – Po prvi put deca palih boraca će u Nacionalnoj službi za zapošljavanje imati prioritet pri zapošljavanju – rekao je Vulin. On je objasnio da će poslodavci tu subvenciju dobijati kao i za ostale teže zapošljive grupe, ali da su prvi put deca palih boraca priznata kao posebna…


Neka svaki dan bude dan planete Zemlje! - Čepom do Osmeha\n22 апр Neka svaki dan bude dan planete Zemlje!\nPosted at 12:48h in Blog\tby\tadmin\nSvake godine, Zemlja daje milione tona prirodnih resursa i u jednom trenutku, u ne tako dalekoj budućnosti, ti resursi će nestati, ukoliko ne budemo obazriviji. Upravo zbog toga, moramo da razmislimo o tome šta kupujemo, upotrebljavamo, a zatim odlažemo i da u onome što smo do sada posmatrali kao otpad, vidimo priliku kao resurs za cirkularnu ekonomiju.\nO pojmu i značaju procesa recikliranja, razmenili smo mišljenja sa predsednicom humanitarno-ekološke organizacije „Čepom do osmeha“, diplomiranim ekologom i master analitičarom zaštite životne sredine, Vanjom Petković, iza koje stoji decenijski rad u oblastima humanitarnog rada, kao i zaštite životne sredine.\nVeć dugi niz godina, kroz rad organizacije „Ćepom do osmeha“ bavite se različitim segmentima zaštite životne sredine, a ono čemu pridajete naročit značaj jeste primarna separacija otpada.\nDa li uočavate promene i napredak u svom okruženju po ovom osnovu, sa vremenske distance od deset godina? Kakav je doprinos udruženja i njegovih volontera svemu tome?\n„Udruženje „Čepom do osmeha“ bavi se edukacijom građana svih uzrasnih kategorija i ističe važnost primarne separacije otpada, odnosno procesa reciklaže, generalno gledano. Kroz simbiozu humanitarnog rada i zaštite životne sredine, uspeli smo da stanovništvu Srbije usadimo korisnu i kvalitetnu naviku odvajanja plastičnih čepova, koji su predstavljali simbol i plaznu tačku za sve ono čime se sada bavimo, a đto je zahtevalo veliki trud i istrajnost. Smatram da smo načinili veliki pomak obezbeđivanjem reciklažnog ostrva ispred kancelarije udruženja u Novom Sadu, gde je osim plastičnih čepova moguće odložiti različite vrste reciklabilnog materijala – staklo, plastičnu ambalažu, karton, papir, biootpad i limenke. Uvideli smo da sve veći broj građana donosi otpad koji odvaja u kućnim uslovima i svojim primerom pokazuje da mogućnost za promenu itekako postoji, ali da ona potiče prvenstveno od nas samih. Promene su uočljive ali je potrebo kontinuirano pružati edukaciju i inovativna rešenja kao i delovati intenzivnije i svrsishodnije, jer indiferentan pristup i posmatranje stvari sa isključivo kritičkog aspekta, zahtevaju najmanje zalaganje.“\nStiče se utisak da su građani još uvek nedevoljno informisani i aktivni u pogledu recikliranja u Srbiji u odnosu na zemlje u okruženju. Koji su to koraci koje je potrebno preduzeti da bi se stanovništvo informisalo i masovnije uključilo u svakodnevno recikliranje otpada?\n„Neophodna je stalna prisutnost, razvijanje ekološke svesti pojedinca, u svakom domenu društva, kao i implementacija primera dobre prakse koje sprovode države koje koriste proverene i ustaljene metode, ali i savremene tehnologije u pomenutoj oblasti.\nPrednost 21. veke ogleda se u mnoštvu izvora informisanja, pa tako osim edukacije u obrazovnim ustanovama, do novih saznanja možemo doći prisustvom na različitim otvorenim tribinama, događajima, radionicama, skupovima, koristeći televizijski program, radio stanice, društvene platforme, kao i kroz međusobnu saradnju i umrežavanje.“\nPojedini gradovi u Srbiji počeli su da kroz različite aktivnosti podstiču primarnu selekciju otpada u domaćinstvima, što predstavlja pomak u integralnom sistemu upravljanja otpadom, gde je očigledan napor države da se Srbija aktivnije uključi u celokupan proces. Šta je još potrebno kako bismo dostigli zemlje u okruženju?\n„Mislim da je potrebno dati vreme, prostor i mogućnost reklamiranju stručnjaka, kada je u pitanju zaštita životne sredine. Neophodan je ozbiljan stav, veća agilnost, kao i usaglašenost u pogledu predloženih rešenja i osmišljavanja načina za njihovu implementaciju. Treba da budemo svesni činjenice da je stanje u kome je naša okolina na nezavidnom nivou i da ćemo izgubiti rat koji priroda sa nama vodi, ako se što pre ne osvestimo.\nEsencijalno je važno da našim potomcima u amanet ostavimo zdravu i čistu životnu sredinu. Ako se ponude adekvatna rešenja i na adekvatan način dođe do donosioca odluka, vrlo je lako privući pažnju građana.\nNeka od pomenutih rešenja mogla bi da se odnose na otvaranje novih reciklažnih centara, stimulisanje privrednika koji se bave ovom delatnošću, kao i intenzivniju edukaciju građana o primarnom odvajanju otpada i usvajanju navike „zelene kupovine“.\nVidljiv je napredak u otvaranju regionalnih deponija i sortnih linija u Srbiji. Kakav je značaj i značaj sekundarnog odvajanja?\n„Sekundarna separacija otpada, koja podrazumeva odvajanje otpada koji ima upotrebnu vrednost od otpada koji je dostavljen na deponiju, svakako ima veliki značaj. Da bi sekundarno odvajanje kao takvo imalo smisla, potrebno je pravilno izvršiti primarnu separaciju, jer je odvajanje recikliranog otpada mnogo efikasnije od odvajanja mešovitog otpada, odnosno na taj način se postiže bolji kvalitet sekundarnih sirovina.\nVažno je istaći da je ponovna upotreba i reciklaža otpada u okviru cirkularne ekonomije, koja je sve više u centru zbivanja i koja je jedan od ključnih postulata održivog razvoja društva.\nVaše udruženje, zajedno sa volonterima iz cele Srbije, aktivno sprovodi akcije koje obuhvataju čišćenje i odlaganje otpada. Da li planirate neku akciju u bliskoj budućnosti i šta je potrebno da se neko pridruži vašoj organizaciji i aktivnostima koje sprovodite?\nPodsećam sve one koji to do sada nisu učinili, da preuzmu našu mobilnu aplikaciju „EKO Heroj“, koja vam omogućava da na interaktivnoj mapi izaberete lokaciju za odlaganje prikupljenih plastičnih čepova ili materijala koji se može reciklirati, prijaviti ekološki problem ili situacija koja ugrožava životnu sredinu.kao i da nas obavestite da li želite da vaša lokacija bude označena kao odlagalište koje se može reciklirati. Mobilna aplikacija je kreirana sa idejom i željom da se građani aktivno uključe u rešavanje problema zaštite životne sredine i omogući efikasnije i brže delovanje u otklanjanju ekoloških problema.\n„Udruženje „Čepom do osmeha” učestalo organizuje akcije čišćenja koje se planiraju u mnogim gradovima Srbije. Uz podršku kompanije Lidl, sprovešćemo akciju ekološkog karaktera, pod nazivom „Čisto iz ljubavi“, u Novom Pazaru, Čačku, Valjevu, Novoj Pazovi, Nišu, Vranju, Subotici i Bačkoj Palanci, u maju i tokom juna ove godine. Više detalja i informacija o pomenutoj akciji, kao i termine održavanja, možete pronaći na našem sajtu, kao i na društvenim platformama udruženja.\nOd velikog značaja su i vaša predavanja o zaštiti životne sredine i pravilnoj reciklaži otpada. Da li su mladi dovoljno upoznati sa procesom reciklaže i da li i oni učestvuju u reciklaži? Koje metode mogu doprineti formiranju i podizanju ekološke kulture u čitavom društvu, a posebno među najmlađima, koji su naša budućnost?\n„Zahvaljujući svom pozivu, imam priliku da komuniciram sa velikim brojem mladih ljudi, kao i da saslušam njihove potrebe i način razmišljanja. Utisak koji sam stekla nakon godina rada je da su mlađe generacije prilično informisane kada je u pitanju zaštita životne sredine i pravilna reciklaža otpada, a što je još važnije, spremne su da lako i brzo prihvate pozitivne promene i podele ih sa svojom okolinom. Mislim da je pored iznošenja konkretnih činjenica i problema veoma važno proizvesti pokretačku energiju i uliti poverenje slušaocima, što proizilazi iz vidljivih rezultata rada. Ono na šta posebno obraćam pažnju je pronalaženje zajedničkog jezika sa svima sa kojima komuniciram, jer je ovo tema koja se zaista tiče svih nas. Do sada smo moji saradnici i ja veoma uspešno obavljali ovaj posao i nećemo odustati od svojih ideja.


Radionica „Upravljanje prioritetima i vremenom“, namenjena ovlašćenim licima za prijem informacija kojima se vrši uzbunjivanje, održana je 18. februara 2020. u okviru projektnih aktivnosti.\nDosadašnje radionice o primeni Zakona o zaštiti uzbunjivača, koje su se odvijale tokom prošle godine, ukazale su na značaj i potrebu za daljim unapređenjem i tzv. „mekih“ veština lica koja su ovlašćena za prijem (i dalje postupanje) informacija kojima se vrši uzbunjivanje. Jednu od njih svakako predstavlja i upravljanje prioritetima i vremenom, s obzirom da ovlašćena lica najčešće obavljaju velikih broj drugih dužnosti u svojim organizacijama.\nKoncept „upravljanja vremenom“ sve više pronalazi svoje mesto i na spisku veština koje su potrebne zaposlenima u javnom sektoru, a ne samo privatnom. S obzirom da vreme predstavlja jedan od resursa koji se ne može kupiti, niti se može kontrolisati, jedino što možemo da učinimo je da (bolje) upravljamo sobom u vremenu.\nBolje upravljanje vremenom otvara mogućnost da državna uprava bolje organizuje svoj rad, postane delotvornija i kreativnija, a ponajviše da zadovolji potrebe građana na pravi način i u pravo vreme.S obzirom na to da Zakon o zaštiti uzbunjivača propisuje rokove za postupanje, kao i da je reč o bitnim informacijama, ovakva vrsta treninga može pomoći ovlašćenim licima da bolje upravljaju prioritetima i na taj način adekvatno postupaju.\nNa radionici su učestvovali predstavnici Ministarstva unutrašnjih poslova, Uprave carina, Agencije za borbu protiv korupcije, Ministarstva poljoprivrede, šumarstva i vodoprivrede, Ministarstva omladine i sporta, Ministarstva prosvete, nauke i tehnološkog razvoja, Ministarstva odbrane i organizacije „Pištaljka“.\nNaredna obuka namenjena ovlašćenim licima baviće se upravljanjem stresom i asertivnom komunikacijom.


RIO i Gradska opština Kostolac investiraju još pola miliona evra | Novosti Kostolac\nRIO i Gradska opština Kostolac investiraju još pola miliona evra\n30 jula, 2015 Novosti Kostolac\tOstavite komentar\nPD ”RIO” Kostolac za nepunih godinu dana drugi put realizuje investiciju vrednu pola miliona evra. Nakon izgradnje plastenika u kom se gaje ruže, u ponedeljak je ovo preduzeće započelo izgradnju plastenika gde će se proizvoditi komponente za pravljenje dečije hrane.\nOvo preduzeće je od privatnog lica kupilo 88 ari zemlje, za koju je, na osnovu procene vrednosti od strane Poreske uprave, platilo 14.000 dinara po aru. Na prostoru od 50 ari biće izgrađen najsavremeniji plastenik, gde će se proizvoditi povrće, kao što je zelena salata, po najvišim standardima. Takođe, i komponenta “Baby food”, za proizvodnju dečije hrane, biće namenjena domaćem i ruskom tržištu, dok će na ostalom prostoru biti izgrađeni pomoćni objekti površine 120 kvadrata.\nPrema rečima direktora Filipa Rakića u ovaj projekat ulaze u dogovoru sa ruskim ambasadorom Čepurinom, koji je nedavno sa privrednom delegacijom Rusije, posetio Požarevac i Kostolac.\n„RIO je sopstvenim sredstvima finansirao otkup ove parcele, finansiraće izgradnju plastenika i opreme, a kompletnu infrastrukturu u koju spadaju struja, voda, kanalizacija i interni komunikacioni put, finansiraće Gradska opština Kostolac. Ova investicija vredna je pola miliona evra, a plan je da se završi do prvog septembra. U novom plasteniku nameravamo da uposlimo od devet do 12 radnika“, rekao je Rakić.\nMenadžment PD”RIO” zbog specifičnosti i zahtevnosti proizvodnje komponenata za pravljenje dečije hrane angažovaće stručnjake za zaštitu bilja i inžinjera poljeprivrede, specijalizovanog za proizvodnju ove vrste hrane. „Angažovanjem stručnjaka za proizvodnju dečije hrane pokušaćemo u uzgoju da dosegnemo evropske standarde, koji su znatno oštriji od domaćih važećih standarda. Razlog tome je da, pored izvesnog plasmana naših proizvoda na domaćem tržištu, zadovoljimo tržište u Rusiji“, istakao je Rakić.\nPrethodni članak„Kostolačko more“ prepuno kupačaSledeći članakОпштина којој се може позавидети


Georgije snimao svoju seksepilnu verenicu! VIDEO - Radio Balkanfox\nMladi pevač Georgije Kovačević pokazao je svojim pratiocima kako izgledaju romantični i srećni trenuci koje on provodi sa svojom verenicom Aleksandrom Nikolić. Pevač iz “Pinkovih zvezda” je čak snimio kako mu lepša polovina izgleda u kupaćem kostimu i sigurni smo da zbog tih kadrova mnogi muškarci zavide Kovačeviću.\n– Sad znam da ovaj korak nije lagan, uz puno treme koju nikada nisam imao, a pevao sam pred milionskim auditorijumom. Hvala čoveku koji me dovukao u taj čuveni lokal da pevam, hvala mojim muzičarima koji su me spojili sa tom osobom. I hvala tebi ljubavi što trpiš moje kasne dolaske kući – naveo je Georgije pre nekoliko meseci kada je zaprosio Aleksandru.\n24 септембра, 2021, 11:49 pm


Opštinama nadoknaditi gubitke od “Evrope sad” | Grad koji volim\nYou are at:Home»Vijesti»Društvo»EKONOMIJA»Opštinama nadoknaditi gubitke od “Evrope sad”\nBy Radio Berane\t 01/12/2021 No Comments\nMinistarstvo finansija i Zajednica opština (ZO) imaće narednih dana sastanke na kojima će dogovoriti amandmane kojima će opštinama nadoknaditi dio prihoda koji gube zbog uvođenja neoporezivog dijela do 700 eura bruto zarade. Taj dogovor i analizu fiskalnih efekata programa “Evropa sad” na prihode opština dostaviće i skupštinskom Odboru za ekonomiju.\nOvi zaključci usvojeni su na jučerašnjoj sjednici Odbora za ekonomiju, na kojoj se raspravljalo o ovom problemu jer je ranije ZO upozorila da će uvođenjem neoporezivog dijela zarada lokalne samouprave izgubiti značajne prihode jer ono dobija dio od poreza na zarade i prireza na taj iznos, kao i da dio ovog poreza ide u Egalizacioni fond odakle se finansira većina siromašnih opština.\nPredsjednik Upravnog odbora ZO i gradonačelnik Bara Dušan Raičević kazao je da će opštine zbog ovog predloga izgubiti 20 do 30 odsto svojih prihoda i da neće moći da funkcionišu, kao i to da već sada treba da pripremaju budžete za narednu godinu koje ne mogu pripremiti ako gube ovolike prihode.\nOn je naveo da ih Ministarstvo finansijai socijalnog staranja nije konsultovalo u toku pripreme i predlaganja ovog zakona iako je imalo obavezu, kao i da se nisu odazvali na sastanak koji su imali tim povodom.\nMinistar finansija Milojko Spajić je kazao da njihova analiza pokazuje da bi opštine zbog uvođenja neoporezivog dijela mogle izgubiti jedan do osam odsto svojih ukupnih budžeta, kao i da je predlog Ministarstva da dođe do preraspodjele prihoda od poreza da nekretnine od kojeg sada opštinama ide 80 odsto, a po 10 odsto Vladi i Egalizacionom fondu, kako bi se Vlada odrekla svojih deset odsto u korist Egalizacionog fonda.\nGradonačelnik Berana Tihomir Bogavac je kazao da bi ta Opština prema analizi izgubila tri miliona eura prihoda, odnosno trećinu budžeta.\n”To bi nas dovelo pred bankrot i morali bi otpustiti trećinu zaposlenih”, kazao je Bogavac.\nPredsjednik Opštine Bijelo Polje Petar Smolović naveo je da je Vlada prekršila više zakona predlažući ove zakone kao i Evropsku povelju koja kaže da centralne vlasti moraju nadoknaditi sve prihode opština, koje im smanje svojim odlukama. On je naveo da u toj opštini 95 odsto zaposlenih ima prosječnu bruto zaradu manju od 700 eura, odnosno da bi opština izgubila skoro sve prihode po tom osnovu.\nPoslanica Demokrata Zdenka Popović predložila je da dio budućeg poreza od neprijavljene imovine ide u Egalizacioni fond, što je Spajić podržao. Poslanik SDP-a Raško Konjević je kazao da od tog poreza, zbog načina na koji se priprema, niko neće prihodovati ni euro.


Sramota je što Kepiro nije osuđen – Nadlanu.com\nSramota je što Kepiro nije osuđen\nNOVI SAD, 13. decembra 2010. (Beta) – Direktor Centra "Simon Vizental" iz Jerusalima Efraim Zurof izrazio je u ponedeljak u Novom Sadu razočaranje što Šandoru Kepiru (96), osumnjičenom za učešće u ubistvu Jevreja, Srba i Roma u Drugom svetskom ratu, još nije suđeno.\nNOVI SAD, 13. decembra 2010. (Beta) – Direktor Centra „Simon Vizental“ iz Jerusalima Efraim Zurof izrazio je u ponedeljak u Novom Sadu razočaranje što Šandoru Kepiru (96), osumnjičenom za učešće u ubistvu Jevreja, Srba i Roma u Drugom svetskom ratu, još nije suđeno.\nKepiro, žandarmerijski mađarski fašistički kapetan iz Drugog svetskog rata, osumnjičen je da je učestvovao u Novosadskoj raciji tokom koje su 1942. u tom gradu ubijani Jevreji, Srbi i Romi.\nZurof je na konferenciji za novinare u Gradskoj kući rekao da je, umesto da mu bude suđeno, Kepiro tužio njega za klevetu, jer ga je Zurof u javnim nastupima i intervjuima u Mađarskoj nazvao ratnim zločincem.\nKepiro je 5. na listi najtraženijih odbeglih fašista iz Drugog svetskog rata, za kojima traga Centar „Simon Vizental“, podsetio je Zurof.


DS: Pokrajinska Vlada funkcioniše bez problema | Autonomija\nDS: Pokrajinska Vlada funkcioniše bez problema\nInsinuacije dolaze iz "poznate kuhinje"\nVlada Vojvodine funkcioniše operativno i bez problema, a u Skupštini Vojvodine se odluke donose stabilnom većinom glasova, saopštio je danas Pokrajinski odbor Demokratske stranke (DS).\nDS je u saopštenju koje je potpisao predsednik pokrajinskog odbora Miroslav Vasin, navela da je dokaz ozbiljnosti i stabilnosti koalicije na vlasti u Vojvodini poslednja sednica Skupštine i aktivnosti na izradi Statuta Pokrajine.\n„Tvrdnje pojedinih medija o promeni pokrajinske vlasti i saznanjima Bojana Pajtića o tome su zlonamerne i netačne i predstavljaju još jedan vid pritiska na DS iz poznate kuhinje“, piše u saopštenju.\nDodaje se da je jedini način za raspisivanje pokrajinskih izbora ili promene vlasti u Vojvodini odluka Skupštine Vojvodine.\n„Stalne insinuacije o promeni vlasti služe isključivo za destabilizaciju stanja u Vojvodini“, upozorio je DS.


Javna prezentacija rezultata anketiranja predsednika skupština i saveta stanara na Vračaru\nGradska opština Vračar i OPTIMUS – Centar za dobro upravljanje su, 31. marta 2016. godine, organizovali javnu prezentaciju za predsednike skupština i saveta stanara stambenih zgrada sa teritorije opštine Vračar.\nNa prezentaciji, kojoj je prisustvovalo 64 predsednika skupština i saveta stanara, OPTIMUS je predstavio rezultate sprovedenog istraživanja mišljenja, stavova i percepcije predsednika skupština i saveta o aktuelnom stanju upravljanja, funkcionisanja i održavanja stambenih zgrada na teritoriji ove gradske opštine. Takođe, predsednicima su prezentovani i pripremljeni predlozi za unapređenje Predloga Zakona o stanovanju i održavanju zgrada, ali i preporuke za uspešnu implementaciju Zakona, nakon njegovog usvajanja i stupanja na snagu.\nPrisutni predsednici su istakli manjkavosti Predloga Zakona, ali i predočili poteškoće, koje će uslediti u njegovoj primeni, kao što su naplata naknada za tekuće i investiciono održavanje, evidentiranje vlasnika i zakupaca, nedostatak svesti i razumevanja stanara, ali i loša finansijska situacija. Tokom konstruktivne diskusije, izražena je potreba za podrškom Opštine u unapređivanju upravljanja i održavanja zgrada i implementaciji novog Zakona, čije se usvajanje očekuje u narednih nekoliko meseci.\n“Pored operativnih rešavanja problema, pokazalo se da je potrebno da razvijamo svest građana o tome da je briga o kvalitetu stanovanja zajednička potreba i odgovornost. Anketa je pokazala da su predsednici skupština i saveta stambenih zgrada voljni da učestvuju na obukama za upravljanje zgradom, da je potrebna podrška opštine Vračar, naročito u oblasti normativnog uređenja ove oblasti, ali i tokom izvođenja radova za investiciono održavanje zgrada. Mi već razmišljamo kako da se Uprava organizuje kako bi bila što efikasnija podrška Vašem radu”, istakla je Aleksandra Jovanović, članica Opštinskog veća.\nJavna prezentacija je deo projekta “Bolje stanovanje na Vračaru”, koji sprovode opština Vračar i OPTIMUS – Centar za dobro upravljanje u okviru UNDP programa “Unapređenje pružanja usluga na lokalnom nivou”. Više o projektu možete naći na http://www.optimus.org.rs/projekti_vr.php.


Na sednici, Izvršni odbor Narodne banke Srbije odlučio je da referentnu kamatnu stopu zadrži na nivou od 2,5%.\nIzvršni odbor podseća na to da je rejting agencija Moody’s ovog meseca popravila izglede za povećanje kreditnog rejtinga Srbije za zaduživanje u domaćoj i stranoj valuti sa "stabilnih" na "pozitivne", što dodatno govori u prilog jačanju domaće ekonomije i povoljnim makroekonomskim izgledima. Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži i povoljnim makroekonomskim izgledima za naredni period. Povoljna fiskalna kretanja, uz ostvarenje suficita javnih finansija, prisutna tokom prethodne dve godine, nastavljena su i tokom sedam meseci ove godine, a deficit tekućeg računa platnog bilansa u punoj meri pokriven je neto prilivom stranih direktnih investicija. Industrijska proizvodnja je u julu povećana za 3,7%, posmatrano na međugodišnjem nivou. Rast je vođen prerađivačkom industrijom, koja je u odnosu na jul prethodne godine povećana za 6,0%, a u odnosu na jun ove godine za 8,2% desezonirano. Međugodišnji rast prerađivačke industrije bio je široko rasprostranjen – zabeležen je u 18 od 24 grane. Izvršni odbor očekuje da će privredni rast od 3,5% u ovoj godini biti vođen domaćom tražnjom, tj. investicijama i potrošnjom, a da će strane direktne investicije, koje doprinose rastu proizvodnih i izvoznih kapaciteta, ostati jedan od faktora eksterne održivosti u srednjem roku.


KNK Potrčko je kurirska služba koja posluje u okviru firme BeoBlitz iz Beograda. Specijalizovani smo za vršenje ekspresne dostave na teritoriji Beograda. Posedujemo veći broj vozila i motorcikala kao i obučeni kadar koji može odgovoriti svakom zadatku u sveri kurirskih usluga. Našim klijetima nudimo profesionalnu uslugu dostave pošiljki po principu od Vrata do Vrata Posedujemo sve dozvole propisane zakonom Republike Srbije kao i odobrenje za vršenje ekspresnih kurirskih usluga na teritoriji Beograda\nKNK Potrčko U saradnji sa velikim brojem restorana iz Beograda našim korisnicima nudi posebne pogodnosti u ceni vožnje kao i u vremenu dostave. Sva vozila i vozaci opremljeni su termo torbama i termo kutijama sto omogucava da hrana od restorana do naručioca stigne topla i sveža.\nKNK Potrčko u saradnji sa portalom za naručivanje hrane Klopa na Klik dostavom opslužuje veliki broj renomiranih Beogradskih restorana za čije kupce daje posebne uslove saradnje sa nižom cenom dostave kao i sa prioritetnim vremenom preuzimanja i isporuke hrane.\nUsluge KNK Potrčka se ne zasnivaju samo na dostavi hrane već na vršenju svih vrsta ekspresnih kurirskih usluga na teritoriji Beograda.\nSaradnja sa stomatološkim ordinacijama i tehnikama\nKNK Potrčko opslužuje veliki broj stomatoloških ordinacija kao i stomatoloških tehnika u Beogradu, kratko vreme preuzimanja pošiljki i direktna isporuka na zadatu adresu olakšala je poslovanje i vezu izmedju ordinacija i tehnike u stomatologiji. Takve usluge zahtevaju maksmalnu tačnost i odgovornost, jer se radi o pošiljkama koje imaju veću vrednost nego obično, a od tačnosti isporuke zavisi samo poslovanje klijenata\nSaradnja sa cvećarama\nKNK Potrčko u saradnji sa više Beogradskih cvećara vrši isporuku cveća na teritoriji Beograda po principu ekspresne dostave ili u zakazano vreme. Svi preuzeti cvetni aražmani bice pažljivo spakovani i prevezeni na datu adresu, imamo veliko iskustvo u dostavi cveća na teritoriji Beograda.\nSaradnja sa ostalim pravnim licima\nKNK Potrčko opslužuje veliki broj firmi koje se bave ražličitim delatnostima (KNJIGOVOSTVENE AGENCIJE, MARKETING AGENCIJE, ONLAJN PRODAVNICE, PRODAVNICE AUTO DELOVA, PRODAVNICE ŠIROKE POTRŠNJE ...) i naše usluge su im neophodne kako bi njhovo poslovanje bilo uspešnije i kako bi uštedeli svoje vreme i vreme svojih zaposlenih.


Aksentijević: ''Biće još prilika, igraću i ja na EP...'' - Sportske.net\nAksentijević: ''Biće još prilika, igraću i ja na EP...''\nPosle definitivne odluke čelnika Partizana da ga zadrže na klupskim pripremama, mladi bek crno-belih ističe da nije ni bio spreman za učešće na EP za omladince, ali se nada da će u budućnosti ipak biti učesnik nekog Evropskog prvenstva.\nDosta polemike i nezadovoljstva selektora omladinske reprezentacije Srbije Zorana Marića izazvala je odluka crno-belih da Lazaru Markoviću i Nikoli Aksentijeviću ne dozvoli učešće na predsetojećem EP u Sloveniji.\nIz svog ugla, celu situaciju kratko je prokomentarisao i sam Aksentijević, koji tvrdi da zapravo i ''nije spreman za učešće na EP''.\n''Trenutno nisam spreman, jer vučem povredu već dva meseca. Ipak, nije na meni da odlučujem, tu su ljudi iz FSS i Partizana da se dogovore na tu temu, što su oni i učinili'', izjavio je Aksentijević.\nIpak, poželeo je sreću i puno uspeha svojim reprezentativnim drugovima, uz nadu da će i on u budućnosti biti akter nekog sledećeg Evropskog prvenstva.\n''Bila mi je želja da sa reprezentacijom idem na Evropsko prvenstvo, ali takođe želim i da igram sa Partizanom u Ligi šampiona. Nadam se da će biti još Evropskih prvenstava", zaključio je Aksentijević.


Đilas: Vučić je i Beograd na vodi i Er Srbija i firme gde ljudi rade za 200 evra - Jutarnji GLASnik\nBivši gradonačelnik Beograda i jedan od osnivača budućeg Saveza za Srbiju Dragan Đilas izjavio je da taj opozicioni blok „nije protiv predsednika Srbije Aleksandra Vučića lično nego protiv onoga što on i njegov režim rade“.Đilas je za nedeljnik „Vreme“ kazao da je taj opozicioni savez predstavlja „promenu shvatanja politike u Srbiji“.\n„Aleksandar Vučić je simbol svega u ovoj zemlji, personifikacija autokratskog režima. On je i Beograd na vodi i Er Srbija i firme u kojima ljudi rade za 200 evra i Kosovo i autoputevi i poljoprivreda – rečju, on je sve. Nismo mi protiv njega lično, nego protiv onoga što on i njegov režim rade“, kazao je Đilas.\nGovoreći o Savezu za Srbiju, čije je zvanično formiranje najavljeno za septembar, Đilas je rekao da su sve opozicione stranke koje su izrazile spremnost za učešće u tom bloku, svesne da samo zajedno mogu „skloniti ovu vlast koja Srbiju gura u ambis“.\nKomentarišući odnos prema EU, Đilas je rekao da „nije najvažnije“ da li će i kada formalno postati građanin Unije već poštovanje evropskih vrednosti.\n„Želim da živim u državi u kojoj će kriminalci biti u zatvoru, u kojoj će ljudi biti pošteno plaćeni i neće biti moderni robovi, državi koju će naša deca hteti da menjaju na bolje umesto da je menjaju za neku drugu zemlju gde odlaze da žive, u kojoj se obrazovanje poštuje, a pravosuđe je nezavisno i efikasno. Sve ovo ja nazivam evropskim vrednostima“, rekao je Đilas.\nNavodeći da je podršku Brisela u prethodnih šest godina „osetio samo Vučić i ekipa oko njega“, bivši gradonačelnik Beograda je dodao da od političara sa Zapada traži da podrže Srbiju kako bi po uređenosti i vrednostima zaista postala deo Evrope.\nTagged dragan đilas, EU, SAVEZ ZA SRBIJU\nOne Reply to “Đilas: Vučić je i Beograd na vodi i Er Srbija i firme gde ljudi rade za 200 evra”\n01/08/2018 у 20:33\nNije samo vazno da se promeni rezim u Srbiji. Jako je vazno da se promeni i sistem,moramo napraviti sistem u kome ce institucije biti jace od vlasti. A Vucic i njegova klika mora odgovarati za sva zlodela dok su bili na vlasti, ne moze se sedeti u poslanickoj klupi kao opozicija ako ste na vlast cinili krivicna dela.


Gde i kako su putovali građani Srbije u 2016. godini? Četvrtak, 23. 03. 2017.|16:41 | Izvor: eKapija foto: zeljkodan/shutterstock.com\nSredinom 20. veka turistička industrija postaje značajan ekonomski sektor u okviru svetske privrede, i ako je, sa istorijske tačke gledišta, moderni masovni turizam relativno mlada pojava. Danas turizam ima masovni karakter u toj meri da je na osnovu prometa i broja zaposlenih izrastao u jednu od najvećih privrednih grana u svetu.Turizam u Srbiji ima značajno mesto i u pogledu učešća u BDP-u i u pogledu broja zaposlenih, sa očekivanjima da će imati još važnije mesto u budućem ekonomskom razvoju Srbije. U 2014. godini turizam je direktno učestvovao sa 2,6% zaposlenih, a kada se u obzir uzme širi uticaj ukupno učešće ove privredne grane u broju zaposlenih je iznosilo 6,4%. Pored toga, u 2014. godini turizam je direktno doprinosio BDP-u Srbije sa 1,8%, dok su njegovi indirektni efekti na BDP iznosili 2,6%.Prema podacima Ministarstva privrede i Turističke organizacije Srbije, očekuje se da će turizam u Srbiji ostvariti rast od 4,8% na godišnjem nivou, u poređenju sa godišnjim rastom od 4,5% u Istočnoj Evropi i 4,3% u svetu u celini. Na osnovu projektovanog rasta, ukupan doprinos putovanja i turizma u Srbiji bi tako porastao na 6,8% učešća u BDP-u do 2023. godine.Agencija za istraživanje tržišta i javnog mnjenja MASMI iz Beograda je u februaru 2017. godine sprovela istraživanje sa ciljem sticanja uvida u navike putovanja građana Srbije. Istraživanje je sprovedeno metodom online upitnika (CAWI), na nacionalno reprezentativnom uzorku od 420 ispitanika starosti između 18 i 45 godina, saopšteno je iz ove agencije. Upitnikom su obuhvaćena relevantna pitanja u vezi sa izborom destinacija, motivima putovanja, kao i načinima organizacije putovanja, smeštaja i izbora transporta. Glavne destinacije građana Srbije u 2016. godiniGrađani Srbije starosti od 18 do 45 godina, koji su u toku protekle godine negde putovali, su u podjednakoj meri birali lokalne i inostrane destinacije - 79% je putovalo lokalno, i 76% u inostranstvo.Najveći broj onih koji su putovali u inostranstvo posetio je susede Grčku (44%) i Crnu Goru (18%), motivisani odmorom na moru. Blizina i posebne veze utiču i na veći izbor Mađarske i Bosne i Hercegovine kao destinacija, a važno mesto imaju i Italija, Austrija i Nemačka, koje je u toku 2016. godine posetilo 10-12% građana Srbije starosti od 18 do 45 godina.Osnovni motivi putovanjaIstraživanje putovanja građana Srbije u 2016. godini potvrđuje izmešanost motiva za putovanja, ili drugačije rečeno "hibridnost" turizma, koja ga približava "mobilnosti". Ključne karakteristike turističkog doživljaja, kao što su odmor, rekreacija, razgledanje i uživanje, kombinuju se sa svakodnevnim iskustvima, uključujući porodične obaveze, posao, verske običaje i dr. Tako, 53% onih koji putuju lokalno to čini radi posete rodbini i prijateljima, što se može razumeti kao veza između turizma i migracija, odnosno kao neka vrsta mobilnosti koja kombinuje zadovoljstvo i društvene obaveze.Ako bi se ipak izdvojile najvažnije "teme" putovanja, pored odmora na moru, građani Srbije starosti od 18 do 45 godina u proseku najčešće putuju i radi tzv. gradskog turizma (49% bez obzira da li su putovali u Srbiji ili inostranstvu). Banje se češće posećuju lokalno (21%), nego u inostranstvu (9%), kao i planine i jezera (16% naspram 8%) i festivali (20% naspram 5%). Na poslovna putovanja u proseku ide 22% građana od 18 do 45 godina starosti, sličan broj lokalno i u inostranstvo. Ovakvi nalazi ukazuju na to da se domaći turizam odlikuje diferenciranim okruženjima i da se može smatrati baziranim na lokaciji, a prednosti se mogu tražitii u činjenici da ovakve destinacije i okruženja nisu sezonski, već da mogu privlačiti turiste tokom čitave godine. Kako organizujemo putovanjaIako građani Srbije u proseku i dalje u najvećoj meri putovanja organizuju preko agencija (39% u proseku, odnosno 49% među onima koji su putovali u inostranstvo), internet sajtovi imaju veoma značajno mesto. Dok svaki četvrti građanin starosti od 18 do 45 godina koristi digitalne tehnologije i internet sajtove kako bi organizovao svoja putovanja, taj broj je 29% među onima koji su putovali u inostranstvo. ada su u pitanju putovanja u Srbiji, dominira besplatni smeštaj kod rođaka ili prijatelja (59%). Nešto preko trećine domaćih turista i putnika starosti od 18-45 godina je 2016. godine odsedalo u privatnom smeštaju (36%), dok je nešto više od svakog desetog odsedalo u hotelu (11%). Turisti koji putuju u inostranstvo skloniji su da izaberu privatni smeštaj (51%) u odnosu na hotelski (39%), dok se za iznajmljivanje stana ili kuće opredeljuje manji broj građana (12%). Dok milenijalsi (od 18 do 31 godinu starosti) u proseku nešto češće odsedaju u hostelima (10% naspram 4% među onima srednjih godina), oni srednjih godina očekivano nešto češće biraju hotele (36% naspram 27% među milenijalsima).Saobraćanje do destinacije\nDrumski prevoz dominira i kada su u pitanju lokalna i putovanja u inostranstvo, što je i očekivano imajući u vidu izbor destinacija. U proseku 65% građana Srbije starosti od 18-45 godina je u toku 2016. godine na jedno ili više putovanja išlo automobilom, dok je 46% biralo autobus. Među ispitanicima koji su putovali u inostranstvo, njih 27% je išlo avionom. Među njima 77% bira ekonomsku klasu, dok je 34% na jedno ili više putovanja išlo low cost varijantom. Da low cost nije samo način putovanja koji biraju mladi, govore podaci da i milenijalsi i oni srednjih godina u podjednakoj meri biraju ovaj vid prevoza do destinacije. A kako privući turiste pred kraj druge decenije 21. veka?Među ključevima uspeha turizma kao generatora privrednog rasta su kapaciteti ove industrijske grane da poveća broj turista i da obezbedi dodatnu vrednost. Ipak, svetski prisutan trend nestajanja tipičnih lojalnih klijenata i korisnika usluga, potstaknut sve žešćom konkurencijom, sve većom stopom uvođenja novih proizvoda i usluga, te sve lakše dostupnim informacijama, vidljiv je i u turizmu i značajno usložnjava tržišnu utakmicu. Na osnovu nalaza ovog istraživanja može se zaključiti da se i turisti u Srbiji približavaju svetskim trendovima u pogledu proboja novih tehnologija u organizovanju putovanja i korišćenja pristupačnog privatnog smeštaja i jeftinijih varijanti transporta i kada su u pitanju putovanja u inostranstvo.Danas se sve češće među motivima putovanja identifikuju "bežanje" od svakodnevne rutine, sloboda i potraga za novim (emocionalnim) iskustvima. Turisti postaju mobilniji, putuju češće, na kraće puteve i koriste pogodnosti digitalnih tehnologija i low cost avio prevoza. Analize pokazuju da su low cost avio prevoznici imali ključnu ulogu u velikom rastu broja avionskih letova i ekspanziji turizma poslednjih decenija u svetu, otvarajući vrata i pomažući razvoj i manje razvijenih destinacija. Percepcija turista da mogu da uštede na nekom od elemenata putovanja (npr. pomenutim smeštaju ili prevozu), često ih može ohrabriti na putovanje ili pak da potroše više kod domaćih tur operatora ili u zemljama destinacija, uz adekvatnu ponudu dodatne vrednosti.Podsetimo, Vlada Srbije je, kako bi podstakla razvoj turizma, u novembru prošle godine donela strategiju za period od 2016. do 2025. godine, o kojoj je eKapija pisala. Dokumenti sa sličnom temom\nSrbija u 2016. privukla više od 1,9 mlrd EUR stranih direktnih ulaganja - Trećina investitora želi da reinvestira\nIntenzivno se radi na izmeni Zakona o stečaju - Na rešenje statusa duže od 15 godina čeka dvadeset firmi\nMagna Seating otvorila novi pogon u Odžacima


U odnosu na građane političari u BiH najplaćeniji u Evropi, zarade osam prosječnih plata - TK PORTAL\nU odnosu na građane političari u BiH najplaćeniji u Evropi, zarade osam prosječnih plata\nadmin 21. Marta 2019.\tAktuelnoBiHEUparlamentarciPlataprosječna penzijaVijesti\nNigdje u Evropi političari ne zarađuju i do osam puta više od svojih građana osim u Bosni i Hercegovini.\nDok plate parlamentaraca u zemljama EU iznose najviše tri prosječna lična dohotka, a u taj omjer uklopile su se i Hrvatska, Slovenija, kao i Srbija, u BiH je potpuno drugačije.\nAko uzmemo u obzir da je prosječna plata na početku ove godine u RS 887 KM, a u FBIH 924 KM, nijedan funkcioner ne bi smio da ima platu veću od 2.700 KM, što u BiH nije slučaj.\nKada se saberu tri plate, mjesečno se za članove Predsjedništva izdvaja oko 20.000 KM, dok državni parlamentarci primaju između 4.800 KM i 6.500 KM.\nIako plata političara u BiH svakako nije veća od plata političara u Evropi, razlika između njihovih primanja i primanja građana ubjedljivo je najveća, na osnovu čega stručnjaci zaključuju da „nema siromašnijeg naroda i bogatijih političara“.\nPoređenja radi, poslanici u Njemačkoj primaju oko 18.000 KM, ministri oko 30.000 KM, ali to nije više od tri puta od prosječne plate građana, koja iznosi 8.000 KM.\nU BiH parlamentarci zarade osam puta više nego građani, zbog čega na kraju mandata dobijamo alarmantne cifre koje za nekoliko godina mogu da ih dovedu skoro do milion KM.\nI tako dok građanima BiH treba 20 godina da otplate kredit od 120.000 KM i kupe stan, narodni poslanici sa platom od 2.600 KM to mogu da urade za vrijeme trajanja jednog mandata, a ne moraju ni da dođu na posao.\nIpak, najviše zarađuju članovi Predsjedništva BiH i parlamentarici, koji za jedan mandat samo od plata mogu da zarade više od 300.000 KM, ali je cifra svakako veća ako se tome doda paušal, naknada za odvojeni život, naknadu za smještaj, prevoz, te topli obrok.U EU je drugačije\nBiH, koja teži da postane dio Evropske unije, sa ovim brojkama se nikako ne uklapa u standarde EU, što znači da bi se plate građanima trebale znatno povećati, ili smanjiti one funkcionerske.\n– Iako ne postoji propisana obaveza iz EU legistlative da plate moraju biti tog omjera, naši političari imaju puno bolji standard od građana, te mnogo odudaraju od onih u EU. To nikako nije po standardima EU, jer se samim tim gubi i kredibilitet političara, odnosno razlog njegovog bavljenja politikom – govori programski direktor Centra za istraživanja i studije „GEA“ Ognjen Đukić.\nIstraživanje koje je „GEA“ sprovela pokazalo je da je politika u BiH mnogo unosniji posao nego u Evropi, te da novac često utiče na motive ulaska u politiku.\nTome svjedoče i činjenice da je BiH sa više od 150 političkih partija na samom vrhu kada je u pitanju broj osnovanih političkih stranaka u Evropi.\n– Političari ovdje imaju mnogo veći finansijski stimulans da uđu u politiku, nego što to imaju političari u zemljama EU. Čim su finansijski motivi tako veliki, moralni principi dolaze pod veliki izazov – zaključuje Đukić.\nAko BiH želi da prati trendove EU, a želi da zadrži plate svojim funkcionerima, prosječna plata građanima morala bi da bude oko 2.000 KM.\nParlamentarac kao 18 penzionera\nAko plate političara uporedimo sa prosječnim penzijama, situacija je još alarmantnija. Dok je prosječna penzija u RS 351 KM, a u FBIH viša za 20 KM, plate parlamentaraca u BiH su i do 18 puta veće.\nDok parlamentarci zarađuju 18 penzija, možemo reči da tročlano Predsjedništvo BiH mesečno zaradi minimum 60 prosječnih penzija, piše srpskainfo,piše Oslobodjenje\nPrevious Previous post: U Gradačcu boravili članovi Komisije za očuvanje nacionalnih spomenika Bosne i Hercegovine\nNext Next post: Milorad Dodik: Nigdje ne piše da je Republika Srpska genocidna\nPoznato vrijeme dženaze doktorice Ćurić: S puno ljubavi i požrtvovanja je obavlja...\nČak do minus 10! Žuti meteoalarm zbog niskih temperatura na području cijele BiH...\nTri osobe povrijeđene u saobraćajnoj nesreći kod Tuzle...\nFederacija BiH će danas dobiti plan vakcinacije protiv Covida-19...\nDnevni presjek za BiH: Preminulo najmanje 20 osoba, 5 je iz istog kantona, zaraza kor...\nVeseli turisti na Vlašiću zaigrali kolo...


Izgradnja 37 stambenih jedinica u Obrenovcu i Lazarevcu za socijalno ugrožene porodice koje su izgubile smeštaj u poplavama\nU sklopu projekta “Rehabilitacija kuća zasnovana na potrebama socijalno ugroženih porodica koje su bile pogođene poplavama u Srbiji”, u maju 2015. godine u Beogradu, potpisan je Protokol o saradnji o zajedničkoj realizaciji projekta „Stambeno zbrinjavanje 37 socijalno ugroženih porodica koje su izgubile smeštaj u poplavama u Obrenovcu i Lazarevcu”. Potpisnici Protokola o saradnji su Ekumenska humanitarna organizacija iz Novog Sada, Grad Beograd, Gradska opština Obrenovac i Gradska opština Lazarevac. Potpisivanjem ovog Protokola, potpisnici su prihvatili međusobne obaveze na realizaciji projekta izgradnje 37 stambenih jedinica (SJ) - 21 SJ u Obrenovcu i 16 SJ u Lazarevcu - imajući u vidu posebne uslove koji proizilaze iz elementarne nepogode – poplave tokom meseca maja 2014. godine, usled kojih je na teritoriji GO Obrenovac i GO Lazarevac, Vlada Republike Srbije proglasila vanredno stanje.\nProgram stambenog zbrinjavanja socijalno ugroženih porodica koje su izgubile privremeni smeštaj u Obrenoovcu i Lazarevcu, je inicijativa EHO, koja se bazira na tome da u periodu nakon poplava, ni republički ni lokalni organi uprave, nisu imali rešenje za ovu grupu ljudi, stoga je EHO ponudila ovo alternativno rešenje. U sklopu istog projekta, EHO je obezbedio građevinski materijal, stručnu podršku i nadzor za 400 porodica u Obrenovcu, Lazarevcu, Valjevu i Šapcu, koje su zahvaljujući pomoći EHO unapredile uslove stanovanja i popravile oštećene delove kuća.\nGrad Beograd je zemljište u svojini Grada Beograda, na kome će biti izgrađene stambene jedinice, ustupio na korišćenje GO Obrenovac i GO Lazarevac. Takođe, Grad Beograd je poveravajući ove poslove GO Obrenovac i GO Lazarevac, pokrenuo i sproveo sve zakonom predviđene procedure radi konačnog dobijanja građevinske, a potom, po okončanju izvođenja radova, i upotrebne dozvole za stambene objekte. EHO je obezbedio finansijska sredstva potrebna za realizaciju programa stambenog zbrinjavanja 37 socijalno ugroženih porodica (izgradnju 10 stambenih objekata sa 37 stambenih jedinica) koje su izgubile smeštaj u poplavama u GO Obrenovac i GO Lazarevac.\nGradilište u obrenovačkom naselju Šljivice otvoreno je u decembru, 2015. godine. Završetak radova na izgradnji šest stambenih objekata (modula) sa 21 stambenom jedinicom i useljenje porodica očekuje se u novembru, 2016. godine. Tokom izgradnje, EHO će renovirati i opremiti dečije igralište u naselju Šljivice i pomoći će 20 najugroženijih porodica u ovom naselju (sa građevinskim materijalom) da završe sa renoviranjem stambenih jedinica, koje su bile oštećene u poplavama. Takođe, EHO je svojim radom i lobiranjem, uticao na početak izgradnje kanalizacione mreže za naselje Šljivice.\nGradilište u lazarevačkom naselju Šopić, treba da bude otvoreno u novebru, 2016. godine. Završetak radova na izgradnji četiri stambena objekta (modula) sa 16 stambenih jedinica i useljenje porodica očekuje se u aprilu/maju , 2017. godine.


“FORMA IDEALE” na sajmu nameštaja u Kelnu – GRAD Kruševac\nNaslovna » Društvo » “FORMA IDEALE” na sajmu nameštaja u Kelnu\nNa sajmu IMM Cologne u Kelnu, najvažnijoj godišnjoj manifestaciji dizajnera i proizvođača nameštaja, kompanija Forma Ideale promovisala je novu liniju nameštaja za 2018.godinu\nNa najvećoj svetskoj izložbi nameštaja , organizovanoj polovinom januara na sajmišta u Kelnu, predstavilo se preko 1.200 izlagača iz 50 zemalja , sa više od 100.000 modela nameštaja. Zapaženo mesto i ove godine zauzeo je štand Forma Ideale, koji inače već nekoliko godina zaredom važi za mesto na kome se promovišu najnoviji modeli pločastog nameštaja koje odlikuju inovativne dizajnerske ideje, savremena funkcionalna rešenja, te konkurentan odnos cene i kvaliteta.\nKako navode u toj kompaniji, ovogodišnja kolekcija Forma Ideale predstavlja 115 modela nameštaja za opremanje enterijera, jedinstvenih po svojim estetskim i praktičnim karakteristikama i u samom vrhu kada je reč o tržišnim benefitima za distributere i krajnje korisnike.\nSajam u Kelnu najveći je svetski skup dizajnera, kreatora, vrhunskih enterijerista, ali i najvećih globalnih proizvođača nameštaja i opreme za unutrašnje uređenje. Kao festival inovativnih kreacija, originalnih i efektnih dizajnerskih rešenja i futuristički koncipiranih linija nameštaja, trasira trendove koji će obeležiti enterijersku scenu tokom čitave godine.\nProšlogodišnji nastup kompanije Forma Ideale na sajmu u Kelnu bio je veoma uspešan, te doprineo plasmanu čak 70 odsto prizvodnog asortimana na 35 tržišta na četiri kontinenta.\nPrema tržišnim podacima, kompanija Forma Ideale je najveći proizvođač pločastog nameštaja i jugoistočnoj Evropi i najveći je srpski izvoznik nameštaja.\nNa sajmu IMM Cologne u Kelnu, najvažnijoj godišnjoj manifestaciji dizajnera i proizvođača nameštaja, kompanija Forma Ideale promovisala je novu liniju nameštaja za 2018.godinu Na najvećoj svetskoj izložbi nameštaja , organizovanoj polovinom januara na sajmišta u Kelnu, predstavilo se preko 1.200 izlagača iz 50 zemalja , sa više od 100.000 modela nameštaja. Zapaženo mesto i ove godine zauzeo je štand Forma Ideale, koji inače već nekoliko godina zaredom važi za mesto na kome se promovišu najnoviji modeli pločastog nameštaja koje odlikuju inovativne dizajnerske ideje, savremena funkcionalna rešenja, te konkurentan odnos cene i kvaliteta. Kako navode u toj kompaniji, ovogodišnja kolekcija Forma…\nRejting korisnika 4.62 ( 3 glasova)\nforma ideale keln nameštaj sajam\t2018-02-01\nTag : forma ideale keln nameštaj sajam\nPrethodni : Održava se jubilarni 10. festival predstava za decu, “Kruška”\nSledeći : Proglašeni pobednici 26. Festivala „Zlatna kaciga“\nPoziv privrednicima za onlajn susrete na Kineskom sajmu\n14. aprila 2021., 23:13\nPitali smo za vas: Šta će biti sa potopljenim dvorištima u Kukljinu\nGimnastika pre tenisa i košarke


Tellmewhere poboljšava korišćenje lokacijom-baziranih socijalnih mreža — Online Tržište\nObjavio(la) admin u kategoriji Software, Web alati na dan 2. Aprila 2010. / ostavite komentar\nTellmewhere je na lokaciji-bazirana iPhone i Android aplikacija koji nudi svojim korisnicima personalizovane preporuke za restorane, barove, prodavnice i ostale. Servis koji nudi kompletan set na lokaciju-baziranih funkcija društvenog umrežavanja, već je veoma popularan u Evropi gde ima oko 500.000 korisnika. Sa izdavanjem svoje najnovije iPhone verzije, kompanija sada pokušava da se proširi i na američko tržište. Tellmewhere nudi veoma solidan skup standardnih na lokaciji-baziranih alata socijalnog umrežavanje, ali je servis u mogućnosti da vam pruži i personalizovane lokalne preporuke što ga izdvaja od konkurencije.\nTellmewhere direktor i suosnivač Gilles Barbier kaže da kompanija želi da ponudi na lokaciji-baziranu uslugu i socijalnu mrežu koja će biti korisnija nego većina lokacija na društvenim mrežama.\nTellmewhere algoritam se trudi da vam kaže gde je u blizini restoran, prodavnica ili banja koju bi preporučili svojim prijateljima i drugim ljudima. Tellmewhere uči o vašim željama i upoređuje ih sa ljudima poput vas.\nMožete i da postavite svoju lokaciju na Facebook i Twitter, ali da se obezbedi privatnost, ova opcija može biti nameštena za svaki pregled. Takođe možete da koristite web servis za pregled preporuka i kritika.\nTellmewhere koristi Google Local bazu podataka lokacije i Google Maps kao servis za mapiranje.\nTagovi: aloritam, aplikacija, funkcije, lokacija, poboljšanje, socijalna mreža, Tellmewhere


MADJARICE BEZ KAPITENA NA EURO 2014: Anita Gorbic uskoro mama – Balkan-Handball.com\nHome / Balkan / MADJARICE BEZ KAPITENA NA EURO 2014: Anita Gorbic uskoro mama\nMADJARICE BEZ KAPITENA NA EURO 2014: Anita Gorbic uskoro mama\nVerovatno najbolja rukometašica Madjarske svih vremena, Anita Gorbic, propustiće ostatak sezone i samim tim evropsko prvenstvo u svojoj zemlji krajem godine zbog najlepšeg mogućeg povoda. Buduća mama i najbolja igračica sveta iz 2005 godine je sigurno najnagradjivaniji srednji bek poslednje decenije kada su u pitanju individualne nagrade i all star postave, ali je istovremeno postala vlasnica lepe kolekcije reprezentativnih medalja i klupskih titula. Trudnoća kapitena nije bila neplanirana pošto su treneri Đera i nacionalne selekcije još na kraju prošle sezone obavešteni o velikoj želji svojevrsne nacionalne ikone da postane mama. Zato je Đer letos doveo Agilar, dok će se reprezentacija više osloniti na Suczanski i Kovacic.\n← Prethodni članak Maribor i Šibila se rastali posle četiri i po godine\nNaredni članak → Duvnjak se brzo vraća: Ništa ozbiljno, u sredu protiv Magdeburga\n31/10/2014 at 22:46\nZnate šta, Anita je verovatno sve to što ovde kažu, i najbolja i najtrofejnija, i naj sve to. Ali da neko kaže da je najlepša (ili jedna od najlepših) rukometašica danas, e to, izvin’te, može samo neko ko ima kataraktu u poodmakloj fazi 🙂\nSRB, MNE, CRO imaju mnogo lepše igračice.


Od cetvrtka prodaja karata za fudbalske utakmice Srbija-Estonija i Srbija-Italija | BeliOrlovi.rs\nOd cetvrtka prodaja karata za fudbalske utakmice Srbija-Estonija i Srbija-Italija\n29. septembra 2010 - 17:50|EP 2012, Kvalifikacije EP 2012|Komentari\nFudbalski savez Srbije obavestio je javnost da će se ulaznice za kvalifikacioni meč ptrotiv Estonije naći u slobodnoj prodaji od četvrtka, 30. septembra.\nKarte za severnu i južnu tribinu stadiona Partizana koštaju po 300 dinara, za bočne strane „Istoka“ 500, a centralne 600 dinara, dok ulaznice za „Zapad“ mogu da se kupe po cenama od 700 (bokovi) i 800 dinara (centar).\nZainteresovani ulaznice mogu da kupe pozivom telefonskog broja Kol-centra FS Srbije (011/381-81-77) ili putem servisa http://www.ticketline.rs/ i http://www.call4all.rs/. Takođe, od ponedeljka 4. oktobra ulaznice će biti u prodaji i na blagajnama Stadiona Partizana.\nPoslednjih nedelja FSS je bio pod velikim pritiskom usled ogromnog interesovanja za duel između Italije i Srbije. Za spomenuti meč, koji će biti odigran u Đenovi na stadionu „Luiđi Feraris“, FSS je dobio 1.800 ulaznica, što predstavlja pet odsto kapaciteta i predviđeno je Protokolom o takmičenju u našoj kvalifikacionoj grupi. Ulaznice za ovu utakmicu će biti u slobodnoj prodaji po ceni od 1.100 dinara. Zainteresovani mogu da kupe karte na isti način kao i za meč protiv Estonije, odnosno pozivom telefonskog broja Kol-centra FS Srbije (011/381-81-77) ili putem servisa http://www.call4all.rs/.\nTakođe, FSS je obavestio sve kupce ulaznica da će prilikom preuzimanja dobiti i flajer sa porukom o fer-plej navijanju i poštovanju svih ostalih vrednosti. Uz to, svaki kupac biće u obavezi, a usled poštovanja italijanskih zakona i propisa UEFA, da popuni formular sa ličnim podacima, kako bi evidencija bila potpuna.


"Aero Alarm" Nedeljni izveštaj o stanju kvaliteta vazduha u Valjevu za period od 28.12.2020. do 3.1.2021.godine - Valjevo na dlanu\nHomeEkologija„Aero Alarm“ Nedeljni izveštaj o stanju kvaliteta vazduha u Valjevu za period od 28.12.2020. do 3.1.2021.godine\n„Aero Alarm“ Nedeljni izveštaj o stanju kvaliteta vazduha u Valjevu za period od 28.12.2020. do 3.1.2021.godine\nU protekloj sedmici vazduh u Valjevu je bio zagađen: jedan dan vazduh je imao ocenu indeksa kvaliteta „jako zagađen“, tri dana „zagađen“ i tri dana „prihvatljiv“. Najviša koncentracija suspendovanih PM10 čestica za proteklu nedelju zabeležena je u petak, 1.1.2021. u 20:00 časova i iznosila 231.17 μg/m3. Suspendovane čestice PM2,5 dostigle su najvišu koncentraciju istog dana u isto vreme što je iznosilo 215.19 μg/m3.\nVisina aerozagađenja u protekloj nedelji je bila takva da je svako mogao osetiti zdravstvene tegobe; članovi osetljivih grupa su mogli doživeti ozbiljnije zdravstvene posledice. U petak kada su izmerene izuzetno visoke koncentracije zagađujućih materija, vazduh je predstavljao izuzetan rizik i vanredne zdravstvene uslove za sve stanovnike.\nKrajem decembra Gradska uprava objavila mesečni izveštaj o monitoringu kvaliteta vazduha u novembru. Izveštaj nepotpun i nejasan.\nVećina lokalnih medija slabo zainteresovana za obaveštavanje javnosti o aerozagađenju, rizicima za zdravlje i merama za smanjenje aerozagađenja. Od ukupno 10 medijskih organizacija koje deluju na teritoriji grada Valjeva 4 su svojim čitaocima i gledaocima omogućili informaciju o stanju kvaliteta vazduha u realnom vremenu. O aerozagađenju u Valjevu su izveštavali mediji sa nacionalnom gledanošću (Nova S, Večernje novosti). 5\nMediji u Srbiji su preneli izjavu Predsednika Republike Aleksandra Vučića na otvaranju gasovoda „Balkanski tok“ u Gospođincima: „Valjevo moramo brzo da rešimo.“\nVazduh u Valjevu spada u grupu III kategorije, najnižeg kvaliteta zbog velikog broja dana sa prekomernim koncentracijama zagađujućih materija tokom godine (130-170)3. U Valjevu svake godine prerano izgubi život 220-500 osoba zbog izloženosti aerozagađenju4, što naš grad svrstava u sredinu sa najvećim udelom prerano preminulih u Srbiji .


Toplotne pumpe vazduh - voda - Grejanje i klimatizacija\nPočetna / Blog / Toplotne pumpe vazduh â€“ voda\nKako se u ogromnoj meri već decenijama dešavaju napredovanja po pitanju svega što ljudski život čini boljim i lakšim, praktičnijim, tako je u svetu industrije svakog dana moguće da se dogodi neko novo, bolje otkriće.\nPosebno su važna otkrića u sferi sistema za grejanja, bilo kakvog prostora, budući da su brojni prirodni resursi uz pomoć kojih se grejemo na korak do toga da nestanu, čime smo došli do toga das u derivati za grejanje sve skuplji.\nPrvi korak ka rešenju, odnosno, ka korišćenju obnovljivih izvora energije, jesu solarni sistemi za zagrevanje vode i dogrevanje objekata, koji su kod nas već u velikoj meri zastupljeni, a sada postaju i sve poznatije, a samim tim i korišćenije, toplotne pumpe, koje u potpunosti koriste obnovljive izvore energije.\nU odnosu na to iz kog prirodnog izvora crpe energiju, toplotne pumpe postoje u više vrste, ali u ovom trenutku vam predstavljamo toplotne pumpe vazduh – voda, koje su u najvećoj meri zastupljene u svetu, ali I kod nas, zbog nekoliko jako važnih razloga.\nPrednost toplotnih pumpi vazduh – voda\nJedna od procena je da preko 70% ugrađenih toplotnih pumpi, čine zapravo toplotne pumpe vazduh – voda. Na prvom mestu, ovo se dešava zbog načina na koji se montiraju, a koji je prilično olakšan i nije komplikovan, jer nisu potrebna kopanja bunara, postavljanje sondi, a uz to, toplotne pumpe vazduh – voda zahtevaju minimalno održavanje, te su tako i postale standard pri izgradnji novih objekata.\nPrincip rada toplotne pumpe vazduh – voda\nKao što im ime I govori, toplotne pumpe vazduh – voda koriste energiju koje crpe iz okoline, odnosno, iz vazduha, te kasnije tu energiju prenosi u vodu koja se nalazi u ugrađenom sistemu za grejanje. Pored ove prirodne energije, toplotne pumpe vazduh – voda koriste jedino električnu energiju za pokretanje kompresora, čime se ostvaruje značajna ušteda u potrošnji električne energije, nego što je to u slučaju svih ostalih sistema za grejanje koji je delimično ili u potpunosti koriste za zagrevanje ili hlađenje prostorija.\nNa samom početku, toplotne pumpe vazduh – voda uzimaju iz vazduha poseban fluid, koji se naziva freon, koji se dalje šalje u kompresor, kada i započinje process grejanja ili hlađenja. Zadatak kompresora jeste da sabije freon, čime povećava pritisak, a samim tim i temperature.\nVrela para freona dalje ide u razmenjivač toplote, te na taj način zagrejava vodu koja se nalazi u sistemu za grejanja, koji dalje na sasvim prirodan način greje, tako što toplotu šalje od toplijeg ka hladnijem predmetu, čime se dobija ista temperature u svim prostorijama u okviru objekta koji je potrebno zagrejati, odnosno rashladiti, ukoliko je to potreba koji imate u određenom trenutku ili određenom godišnjem dobu.\nJedna od najvećih prednosti toplotnih pumpi vazduh – voda, jeste u uštedi električne energije, pa se tako uz 1 kw potrošen, dobija oko 5 kW toplotne energije, što nijedan drugi sistem za grejanje nije u mogućnosti da učini, niti da ostvari toliku uštedu.\nOsim toga, prednost u odnosu na ostale sisteme grejanja, jeste i laka ugradnja, te se sistem može jednostavno postaviti na spoljašnji zid ili na tlo, a cela ugradnja traje jedan, najviše dva dana. Iako su toplotne pumpe vazduh – voda u najvećoj meri povezane sa podnim grejanjem, one normalno funkcionišu i kada se povežu sa sistemom koji podrazumeva postojanje radijatora.\nNaravno, uz sve ovo, prednost toplotne pumpe vazduh – voda, te svih toplotnih pumpi uopšte, jeste što se mogu koristiti tokom cele godine, kako za zagrevanje temperature i pri veoma niskim spoljašnjim temperaturama, te za hlađenje prostora tokom visokih, letnjih temperatura.\nVolite da uživate u prijatnom kafiću ili restoranu?E pa za takve prostore u kojim borave ljud...\nIsplativo grejanje i hlađenje na toplotne pumpe\nPotreba za što efikasnijim i ekonomičnijim načinom za zagrevanje i hlađenje unutra&...


Asad kritikovao Britaniju zbog ulaska u koaliciju\nU intervjuu koji je objavio londonski Sandej Tajms, Asad je izjavio da Islamsksa država ne može biti poražena samo vazdušnim napadima, a da su jedini efikasni napadi do sada bili oni koje je izvodila Rusija...\nPredsednik Sirije Bašar al-Asad kritikovao je ulazak Velike Britanije u koaliciju koju predvode SAD, koja napada ekstremiste Islamske države u Siriji, navodeći da su vazdušni napadi nezakoniti i da neće uspeti.\nU intervjuu koji je objavio londonski "Sandej tajms", Asad je izjavio da Islamska država ne može biti poražena samo vazdušnim napadima, a da su jedini efikasni napadi do sada bili oni koje je izvodila Rusija, od početka svoje vazdušne kampanje u Siriji u septembru.\nAsad oduvek kritikuje zapadne vlade i druge u regionu koji podržavaju umerene pobunjenike u Siriji i žali se da koalicioni vazdušni napadi krše suverenitet njegove zemlje.\nS druge strane, SAD i njihovi saveznici na Zapadu tvrde da je ruska vazdušna kampanja uglavnom usredsređena na pobunjenike koji se protive Bašaru al-Asadu, a ne na borce Islamske države.\nU pomenutom intervjuu, Asad kaže da tokom skoro pet godina građanskog rata u Siriji nije bilo umerene opozicije, već samo "ekstremista". Sirijski lider je naglasio da bi se konflikt - u slučaju da zapad i zemlje regiona prestanu da podržavaju "teroriste" - okončao za nekoliko meseci.\nAmerička vojska saopštila je da je tokom noći koalicija izvela 12 napada na ciljeve Islamske države, dok Sirisjka opservatorija za ljudska prava prenosi da su u pokrajini Raka ubijena 32 borca Islamske države, i to u napadima za koje se veruje da su ih izveli američki lovci.


Banja Vrujci - Beograd Net\nBanja Vrujci Beograd udaljenost samo 90 kilometara a odmor rekreacija zabava i provod zagarantovani. Za sve građane Beograda, oaza zdravlja mira i zelenila je na samo sat ipo vožnje kolima. Bazeni hotela Vrujci predstavljaju pravo blago tokom leta i visokih temperatura vazduha, jer se svakodnevno čiste i iznova pune novom banjskom lekovitom vodom koja ima odličan uticaj na organizam čoveka. Ukoliko ste se umorili od svakodnevnih obaveza, stresova, gužve na beogradskim ulicama, Banja Vrujci vam može omogućiti neophodan odmor u miru i tišini, čistom vazduhu, zdravoj vodi i hrani.\nBanja Vrujci apartmani pogledajte ponudu za apartmane u Banji Vrujci i pronađite apartmanski smeštaj po vašoj želji.\nKada razmišljate o odmoru, sigurno uvek na umu imate milion egzotičnih destinacija, do kojih vam treba čitava večnost da stignete, da se snađete u nepoznatom kraju, da se sporazumete na stranom jeziku, tako da vrlo često i ne budete u prilici da zaista uživate u odmoru kakav zaslužujete. Mi imamo jedan odličan predlog za vas – ne morate ići daleko da biste uživali, na samo dva sata vožnje od Beograda nalazi se jedno čarobno mesto koje morate da posetite, nalazi se Banja Vrujci.\nBanja Vrujci jeste pravo blago Valjevskog kraja, koje se nalazi u blizini Mionice, tako da vam neće trebati mnogo vremena da stignete tamo. Nudimo vam pravu raznovrsnost po pitanju smeštaja u Banji Vrujci, hrane, zabave i rekreacije, jer u banji postoji mnogo hotela, apartmana, sportskih terena, bazena i brojnih drugih mesta na kojima možete ispuniti svoj dan i uživati u zasluženom odmoru.\nSvakodnevno se tokom sezone organizuju brojne manifestacije, druženja i zabavni programi, tako da posetioci svih generacija mogu da nađu svoje mesto pod banjskim suncem.\nOno po čemu je Banja Vrujci još poznata jeste da u njoj postoji medicinski centar, u kojiem možete dobiti vrhunski tretman, različite terapije i lečenja brojnih oboljenja.\nBanja Vrujci se nalazi na sledećim društvenim mrežama:\nhttps://en.wikipedia.org/wiki/Vrujci – Banja Vrujci na Wikipedia\nhttps://www.facebook.com/Banja.Vrujci – Banja Vrujci na Facebook\nhttps://twitter.com/banjavrujci – Banja Vrujci na Twitter\nhttps://www.linkedin.com/company/banja-vrujci – Banja Vrujci na Linkedin\nBanja Vrujci mapa – Banja Vrujci na Google Mapi\nhttps://www.youtube.com/channel/UC-D3CxT03oLHOllx7ddbz0A – Banja Vrujci na Youtube\nhttps://www.pinterest.com/banjavrujci/banja-vrujci/ – Banja Vrujci na Pinterest\nSmeštaj Banja Vrujci – Još jedan sajt sa ponudom za smeštaj u Banji Vrujci.\nBanja Vrujci privatan smeštaj – Pogledajte ponudu za privatan smeštaj u Vrujcima.\nBanja Vrujci Apartmani – Pogledajte apartmane i apartmanski smeštaj u Banji Vrujci.\nBanja Vrujci privatni smeštaj – Ponuda privatnog smeštaja – vile, apartmani i sobe.\nBanja Vrujci sobe i apartmani – Sobe i apartmani za izdavanje u Vrujci Banji.\nBanja Vrujci hoteli – Hoteli u Banji Vrujci.\nU banji postoji mnogo izvora tople vode i lekovitog blata, koji se godinama i decenijama uspešno koriste u terapijske svrhe, tako da možete uživati u toplim kupkama, maskama od lekovitog blata ili masažama koje će vas preporoditi.\nStručno osoblje je uvek na raspolaganju za pomoć i savet, tako da ćete ovde dobiti kompletan tretman koji će učiniti da odavde odete čak 10 godina mlađi i snažniji.\nU okolini Banje Vrujci postoji mnogo destinacija koje treba obići, kao što su Divčibare, manastiri Bogovađa i Lelić, Ravna gora, Maljen i Suvobor, Rajac i slično. Banja Vrujci može ponuditi za svakoga po nešto, jer postoji toliko obilje zabavnih sadržaja da ćete zaista uživati u danima koje provedete ovde. I lečenje, i zabava, i sportske aktivnosti, i odmor, i rekreacija, i još mnogo toga na jednom mestu, sa netaknutom prirodom i ljubaznim stanovnicima, učiniće da se osetite kao nikada ranije, da provedete najbolji odmor ikada.\nBanja Vrujci, na samo nekoliko koraka od vas, u najlepšem delu Zapadne Srbije, očekuje sve vas koji odlučite da svoj odmor provedete u svojoj zemlji, za sve vas koji volite prirodu i uživanje i za sve vas koji znate da prepoznate najbolje stvari i najbolje lokacije. Banja Vrujci vas očekuje…\nBanja Vrujci promo video\nBanja Vrujci novosti\nHosteli, Hoteli i moteli, Odmarališta i privatni smeštaj, Tretmani za poboljšanje fizičkog stanja, Turističke agencije i organizacije, Ugostiteljstvo\napartmani banja banje bazeni hoteli privatni smestaj putovanja smestaj turizam vrujci


Izvor: B92, 28.Nov.2020, 15:16\nMladić koga je letos Ivan Kontić brutalno pretukao ispred jedne kladionice u Novom Sadu izjavio je da "ne zašto ga je osumnjičeni pretukao".\nKako prenose mediji, pozivajući se na nezvanična saznanja, M. M. (28) je u petak dao iskaz u Višem javom tužilaštvu u Novom Sadu u kojem je rekao da Kontića zna kao prijatelja njegovog brata da ne zna zašto ga je napao.\n"Sve ste videli na snimku", naveo je on u iskazu.\nProtiv Kontića se vodi istraga zbog sumnje >> Pročitaj celu vest na sajtu B92 << da je počinio krivično delo pokušaj ubistva.\nUznemirujući video snimak onoga što se te večeri dogodilo objavljen je na društvenim mrežama dve nedelje kasnije, a Kontić je pobegao u Crnu Goru gde je uhapšen po poternici iz Srbije i odobreno je njegovo izručenje.\nBlic: "POKUCAO JE, IZAŠAO SAM DA VIDIM ŠTA HOĆE..." Mladić koga je brutalno pretukao SADISTA IZ NOVOG SADA objasnio šta se kobne noći DESILO\nSrbijaDanas.com: MLADIĆ KOJEG JE KONTIĆ BRUTALNO PRETUKAO, DAO ISKAZ: Miljan (28) otkrio detalje napada u Novom Sadu (FOTO)\nRadio 021: Mladić koji je brutalno pretučen u Novom Sadu dao iskaz tužilaštvu: Ne znam zašto me je Kontić napao\nLuftika.rs: Oglasio se momak kojeg je Kontić zverski pretukao u Novom Sadu